/ INSTANT / Bihać: Za migrante nabavljaju sanitetsko vozilo\nnezavisne.ba19.09.2018. u 07:47\nVlada Unsko-sanskog kantona izdvojiće 50.000 maraka za nabavku namjenskog sanitetskog vozila za zdravstvene potrebe migranata u Bihaću, potvrdio je ministar zdravstva u Vladi USK Hazim Kapić.\n“Vlada će participirati s većim iznosom sredstava, dok će ostatak osigurati Dom zdravlja u Bihaću. Nabavku jednog takvog vozila planiramo i za Veliku Kladušu i riječ je o vozilima koja će se koristiti namjenski jer mi u ovom trenutku ne znamo kakva nas situacija očekuje u narednim mjesecima”, kazao je Kapić.\nOn je također potvrdio kako će za potrebe zdravstvene brige o migrantima Kantonalnoj bolnici u Bihaću biti uplaćeno 10.000 maraka, iako u ovoj zdravstvenoj ustanovi kažu kako su njihovi troškovi, kada je u pitanju pružanje zdravstvene pomoći stranim državljanima veći od 50.000 maraka.\nKapić je još jednom ukazao na teške uslove u kojima borave migranti na području ovog kantona te upozorio na opasnost pojave zaraznih bolesti s obzirom na to da se bliži jesen i loše vremenske prilike.


Međunarodni aerodrom Tuzla - Kameleon M&M\n- in Tuzla\nMeđunarodni aerodrom Tuzla nastavlja bilježiti uspjehe i u ovoj 2020. godini otvaranjem nove destinacije Salzburg u republici Austriji, tako da putnici sa Tuzlanskog kantona, BiH i regiona mogu koristiti benefite novootvorene destinacije pod poznatim povoljnim uslovima.\nMoramo izraziti i duboko žaljenje što slobodu putovanja, nažalost limitiraju uslovi kriznih štabova pojedinačnih država sa kojima je uspostavljena zračna veza sa aerodromom Tuzla.\nAerodromsko osoblje stoji na raspolaganju u punom kapacitetu svim putnicima koji putuju sa aerodroma Tuzla i svim posjetiocima koji dolaze preko aerodroma Tuzla u Tuzlanski kanton, BiH i region.\nU organizaciji turističke agencije Golden Tours Iz Tuzle građani Tuzlanskog kantona i šire i ove godine preko aerodroma Tuzla od 7.7. su u mogućnosti svoje godišnje odmore iskoristiti na izuzetno atraktivnoj Antalijskoj rivijeri (Turska).\nZašto upisati Ekonomski fakultet Univerziteta u Tuzli\nMješovita srednja „Savremeno-umjetnička škola“ Tuzla: Raspisan Konkurs za upis ucenika u prvi razred


pink.rs | DAČIĆ: Spoljnopolitički ugled Srbije je danas mnogo jači (VIDEO)\nSrbija danas u svetu uživa ugled, ne samo zato što je najveća i najznačajnija na Balkanu, več je i najuspešnija u reformama.\nMinistar spoljnih poslova Srbije Ivica Dačić izjavio je danas da je geostrateški položaj naše zemlje takav da smo uvek na putu različitih političkih interesa i Srbija danas treba da se trudi da razume nove centre moći i dešavanja na međunarodnoj političkoj sceni.\n- Naš položaj zavisi od dešavanja u svetu, u centrima moći kakvi su Vašington, Moskva, Peking ili Brisel. Imidž Srbije je sve jači na svetskoj sceni, a to potvrđuje i broj poseta i susreta na najvišem državnom nivou tokom godine - rekao je Dačić u Jutarnjem programu TV Pink.\nOn je rekao da ima dobre kontakte sa kolegama iz svih država, ali da najbolje sarađuje sa ruskim ministrom spoljnih poslova Sergejem Lavrovim i da može da računa na pomoć Rusije, posebno kada je reč o odlukama u UN.\nSPS će razgovarati sa SNS o predsedničkim izborima\nLider Socijalističke partije Srbije kaže da je ta stranka spremna za razgovore sa SNS oko zajedničkog kandidata za predsedničke izbore. Dačić je naglasio da SPS i JS po tradiciji uvek imaju kandidata za predsednika Srbije, ali ukoliko postoji šira koalicija čiji su deo, onda su spremni da razgovaraju o zajedničkom kandidatu.\nŠef srpske diplomatije je izrazio očekivanja da će odnosi sa SAD biti još bolji dolaskom Donalda Trampa na čelo te zemlje.\n- Nije realno očekivati da će biti nekih spoktakularnih promena u američkoj politici, ali ohrabruje najava Donalda Trampa da će promeniti prilaz rešavanju političkih kriza u svetu i da neće biti "svetski policajac" kao što je to bilo za vreme Obaminog ili Klintonovog mandata - rekao je Dačić.\nPrema njegovim rečima, spoljnopolitička pozicija Srbije je promenjena. Ukazao je i na to da se danas briše razlika između unutrašnje i spoljne politike i da država ima sve veći ugled kada se uspešno radi na ekonomskim reformama i probližavanju EU.\nAnđelković za Pink: Hrvate boli što Srbiju predvodi lider sa respektom, što je Srbija cenjena i u svemu ih prestiže


I naredne godine nastavak državne pomoći razvoju zadrugarstva • Poportal\nMinistar zadužen za brigu o selu Milan Krkobabić najavio je danas da će i naredne godine država nastaviti podršku zadrugarstvu u Srbiji, te da će pomoći od 50 do 60 zadruga, pre svega poljoprivrednih, a pomoć će prvi put dobiti i turističke i socijalne zadruge.\n„U prvom kvartalu naredne godine zadrugari i zadruge Srbije mogu da očekuju pomoć i to za novoformirane zadruge i za postojeće zadruge. Koncept se neće bitnije menjati“, kazao je Krkobabić novinarima uoči sastanka sa predstavnicima zadružnih saveza i stručnjaka o daljem razvoju zadrugarstva u Srbiji.\nPrecizirao je da novac neće biti namenjen za izmirenje starih obaveza ili dugova zadruga, već samo za nabavku opreme, podizanje višegodišnjih zasada, nabavku osnovnog stada, „svega što pomaže da jedna zadruga bude tehnološki opremljena“.\n„Iznos sredstava pomoći novoformirane zadruge biće i dalje 7,5 miliona dinara, a za postojeće zadruge 15 miliona dinara. Ovoga puta program će biti proširen i na turističke i socijalne zadruge“, kazao je Krkobabić.\nPrema njegovim rečima, cilj je da zadruge i zadrugari postanu pravi robni proizvodjači.\n„Ceo koncept svodi na to da se osnaži ekonomski potencijal gazdinstva, jer bez sigurnog prihoda ljudi će nam ići gde je zarada redovna i sigurna“, kazao je ministar.\nIstakao je da će sela u Srbiji moći da opstanu samo ukoliko se uslovi koje tamošnji žitelji imaju poboljšaju i približe onima koji postoje u velikim gradovima ili inostransvu.\nDodao je da će se pomoć selu sastojati i od otkupa napuštenih kuća u Srbiji koje će se ustupati mladim poljoprivrednicima.\nTakodje će se, kako je dodao, raditi na obnovi zadružnih domova i domova kulture, sportske infrastrukture.\nPodsetio je da je već uradjena rejonizacija voćarstva, te da će se raditi rejonizacija i za ostale oblasti, kako bi ljudi tačno znali čime i na koji način da se bave.\nKrkobabić je pozvao i sve lokalne samouprave u Srbiji da se uključe u ove projekte i pomognu obnovu sela.\nKazao je i da će Ministarstvo za brigu o selu raditi na uspostavljanju zakonodavnog okvira za dalji rad i opstanak na selu.\n„Sela nema ni u Ustavu Srbije, a ni u teritorijalnoj organizaciji na valjan način. Hoćemo da tu problematiku koja tretira selo, njegove stanovnike i poljoprivrednike na poseban način uredimo“, rekao je Krkobabić.\nDodao je da je drugi zadatak da se definiše pravac strateškog razvoja, da bi se krenulo u izradu strategije o selu.\nPredsednik Odbora za selo Srpske akademije nauka i umetnosti, akademik Dragan Škorić, kazao je da u Srbiji, gde dominiraju manji posedi od dva do tri hektara, gazdinstva mogu postati robni proizvodjači jedino ukoliko se udruže u zadruge.\n„Potrebno je da se ide ka intenzivnim kulturama, pre svega voćarstvu, vinogradarstvu, povrtarstvu, a posebno stočarstvu, koje je najslabija tačka srpskog sela“, kazao je on.\nDodao je da je da zadruga nije samo proizvodjač sirovina.\n„Želja nam je da se formiraju i specifične zadruge za finalne proizvode, bilo u sklopu postojećih ili potpuno nove, ali da proizvodi budu sa priznatim geografskim poreklom“, istakao je Škorić.\nUkazao je da je velika šansa i u razvoju seoskog turizma, jer je pogodan i za plasman poljoprivrednih proizvoda.\nPredsednik Zadružnog saveza Srbije Nikola Mihajlović podsetio je da je u ovoj godini, uprkos pandemiji, formirano 138 novih zadruga.


Zdravstveno osiguranje - 10 mesta na koje lekari NIKAD NE BI OTIŠLI U DOBA KORONE\n10 mesta na koje lekari NIKAD NE BI OTIŠLI U DOBA KORONE\nTokom pandemije virusa korona mnogi se klone tržnih centara, kafića ili svadbi i sahrana.\nMeđutim, i kad nema takvih opasnosti, u svakodnevnom životu univerzalno postoje mesta koja su posebno rizična.\n- Najveći rizik za zarazu predstavljaju zatvoreni prostori u kojima vlada gužva - objašnjava dr Sara Kejt, profesorka hirurgije u Njujorku i dodaje da su otvorene površine najsigurnije. Lekarka porodične prakse, Neha Vjas sa klinike u Klivlendu dodaje da bi za osobe koje su u rizičnoj grupi preporučila da izbegavaju bilo kakva mesta gde se ljudi okupljaju.\nAko ikako možete, izbegnite ovaj prostor zbog bakterija i virusa koji se tamo mogu nalaziti. Ako već morate da uđete unutra onda obratite pažnju koliko je čisto. "Ako moram da koristim javni VC onda dosta pazim koliko je čisto. Na izlasku dobro operem ruke, a to učinim i kad napustim prostoriju“, rekla je doktorka Vjas.


Ambasadorka Evropske unije u Beranama: Nastavićemo da podržavamo projekte na sjeveru | Opština Berane\nAmbasadorka Evropske unije u Beranama: Nastavićemo da podržavamo projekte na sjeveru\nPrilikom posjete opštini Berane, šefica Delegacije EU je u prisustvu rukovodstva Opštine donirala računare đacima i studentima iz socijalno ugroženih porodica, kao i korisnicima Regionalnog stambenog projekta.\nŠefica Delegacije Evropske unije u Crnoj Gori ambasadorka Oana Kristina Popa posjetila je opštinu Berane, u okviru svoje prve radne posjete sjeveru Crne Gore.\nV. d. predsjednika Opštine Berane Marko Lalević poželio je dobrodošlicu uvaženoj gošći i zahvalio se na dosadašnjoj saradnji sa Delegacijom Evropske unije u Crnoj Gori.\nNaglasio je da je veliki dio ulaganja u naš grad išao upravo preko EU fondova iz razloga što je ranije, kako je istakao „postojao maćehinski odnos državne vlasti prema Beranama kao opozicionoj opštini“.\nPomenuo je dva velika projekta koja su realizovana zahvaljujući sredstvima Evropske unije – Regionalni stambeni projekat (u okviru kojeg su izgrađene 4 stambene jedinice za raseljena lica na Rudešu) i projekat “Unapređenje sistema vodosnabdijevanja, izgradnja kanalizacione mreže i postrojenja za prečišćavanje otpadnih voda” koji predstavlja jednu od najvećih investicija EU u Crnoj Gori do sada. Vrijednost prvog je 3,5 miliona, a drugog 13 miliona eura.\nPredsjednik Skupštine opštine (SO) Berane Novica Obradović je u svom obraćanju izrazio zadovoljstvo posjetom ambasadorke Evropske unije opštini Berane.\nNaglasio je napore lokalnog parlamenta da radi i odlučuje u skladu sa preporukama i dobrom praksom EU.\nNapomenuo je da tijelo kojim predsjedava i odbornici teže evropskim standardima i ulažu napore kako bi sa lokalnog nivoa doprinijeli putu ka Evropskoj uniji i što bržem učlanjenju naše zemlje.\nMaja Pešić je kao projekt menadžer Opštine predstavila rad opštinskog tima koji radi na privlačenju EU fondova i realizaciji projekata.\nNavela je da je Opština Berane nagrađena kao lokalna uprava koja je uspješno koristila međunarodne fondove.\nPomenula je veće projekte koje je realizovala Opština, a finansirala EU i izrazila zadovoljstvo dosadašnjom saradnjom. Istakla je da će Opština Berane i u budućnosti nastaviti uspješno da koristi pretpristupne fondove, i da će, kako je kazala „u nama uvijek imati pouzdanog partnera“.\nNakon sastanaka sa rukovodstvom lokalne samouprave, ambasadorka je razgovarala sa korisnicima projekata koje Evropska unija finansira u Beranama.\n“Svjesni smo izazova sa kojima se lokalne zajednice suočavaju i drago mi je da Evropska unija pomaže u ovom regionu na puno načina. Nastavićemo da podržavamo projekte na sjeveru Crne Gore i doprinosimo ravnomjernijem regionalnom razvoju zemlje,” saopštila je ambasadorka.\nŠefica Delegacije EU je u Beranama zajedno sa rukovodstvom Opštine obišla stambene objekte izgrađene u okviru Regionalnog stambenog projekta, u koji je EU uložila 3,5 miliona eura. Zahvaljujući ovom projektu, u Beranama su izgrađene 4 stambene zgrade za raseljena lica koja su prethodno godinama živjela u teškim uslovima.\nOsim toga, EU trenutno ulaže oko 5 miliona eura u različite projekte prekogranične saradnje u kojima učestvuju korisnici iz Berana i Rožaja.\nOvi projekti pružaju podršku lokalnim zajednicama u brojnim oblastima, uključujući zaštitu zdravlja i životne sredine, razvoj kulture, turizma, poljoprivrede, preduzetništva i samozapošljavanja, kao i upravljanje vanrednim situacijama, i razmjenu mladih.\n“Drago mi je da sam ovdje i da sam se uvjerila da EU sarađuje sa partnerima u svim djelovima zemlje, kako bi se unaprijedio kvalitet života ljudi i dao doprinos pozitivnim promjenama u zajednicama širom Crne Gore,” zaključila je ambasadorka Popa.\nPrilikom posjete opštini Berane, šefica Delegacije EU donirala je, u prisustvu rukovodstva Opštine, računare đacima i studentima iz socijalno ugroženih porodica, kao i korisnicima Regionalnog stambenog projekta.


Radnici TV Avale šokirani zbog Pinka2 : Crveni tepih\nRadnici TV Avale šokirani zbog Pinka2\nU nedelju je u etar lansirana još jedna televizija od strane ružičaste kompanije, a u pitanju je kanal Pink 2 koji je startovao na ferekvenciji na kojoj se emitovala televizija Avala.\nPomenuta televizija je prošle nedelje izgubila dozvolu za emitovanje programa, koja im je oduzeta zbog neplaćanja naknade, ali isto tako i zbog odstupanja od koncepcije na osnovu koje su je i dobili.\nZaposleni na ugašenoj televiziji kažu da su šokirani načinom na koji je ugašena.\n- Radnici TV Avala šokirani su načinom na koji je ugašena televizija i brzinom kojom se na istom mestu pojavio program Pink 2. Kako je moguće da se tokom vikenda, bez prethodne najave i oglašavanja regulatornih tela, pre svih RRA, na brzinu realizuje unapred skovan plan da se Avala ugasi. Indikativno je to da se na istom kanalu emituje signal nove televizije u vlasništvu čoveka koji je direktno odgovoran za propast TV Avala. Pitamo se da li je ovo nagrada za ‘medijskog magnata’ koji se sve vreme skrivao iza 4,95 odsto udela u vlasničkoj strukturi, a sa druge strane nagomilao dugove prema državi i poslovnim partnerima, a zaposlene i njihove porodice doveo do ivice egzistencije - saopštili su radnici Avale, a zatim su dodali da im se do ponedeljka niko nije obrati kako bi ih obavestio o novonastaloj situaciji.\n- Zahvaljujemo se svim državnim organima, od predsednika Republike, preko Vlade i nadležnih ministarstava koji su ‘sve učinili’ da zaštite radnike, njihova prava i kazne one koji krše zakon i zloupotrebljavaju frekvenciju kao nacionalno dobro. Zauzvrat gospodin Željko Mitrović dobija novu šansu da ‘izvuče keca iz rukava i ponudi do sada neviđeni program’ a država još sto nezaposlenih na birou za zapošljavanje - navodi se u saopštenju koje su radnici potpisali kao“zombirani radnici iz upravo zatvorene fabrike konzervi.\nS druge strane, gašenje Avale, a zatim početak rada televizije Pink 2, mnoge je zbunio, a zamenik predednika RRA, Goran Karadžić, rekao je Tanjugu da se ne radi o zauzumanju nacionalne frekvencije, već da je reč o kablovskom kanalu.\nTelevizija Avala ima još dva dana da uloži žalbu na odluku o oduzimanju dozvole, a ako to ne učine biće preuzeti dalji koraci, među kojima je i odlučivanje o tome da li je ta frekvencija potrebna za digitalizaciju ili slobodna za javni konkurs, preneo je Mondo.rs\nS druge strane, Pink je ponosno istako da je njihova nova televizija već zabeležila odlične rezultate.\n- Televizija Pink 2 je već u nedelju, nakon samo 16 sati emitovanja, imala u Beogradu udeo od četiri odsto - saopštili su u Pinku.\nMagic nature said on 06/11/2012 at 08:47\nA mislili smo da NE MOZE BITI GORE! Moze…..eto ugasise jednu pristojnu TV da bi dobili novo “djubre”! Kultura, sta to bese!


Rezultati pretrage za: Nenad Popović\nPolitika: Malo srpskih političara na Molitvenom doručku\nTradicionalnom Molitvenom doručku čiji je domaćin američki predsednik Donald Tramp, u četvrtak će u Vašingtonu prisustvovati 3.000 gostiju iz više od 100 zemalja.\nPopović: Od Vlade 20,3 miliona dinara za inovacioni centar\nMinistar za inovacije i tehnološki razvoj Nenad Popović uručio je danas Ugovor o dodeli 20,3 miliona dinara za otvaranje Regionalnog inovacionog startap centra u Kragujevcu, koji će, kako je najavio, biti otvoren za pet meseci.\nPopović: Ako se odreknemo Kosova, izgubićemo čast\nMinistar Nenad Popović danas je izjavio da se svima mora poslati jasna poruka da je celo Kosovo Srbija i da se za njega moramo boriti na svakom mestu i u svakom trenutku, kako je kazao, odlučno, mudro, nepokolebljivo, sa našim prijateljima u svetu.\nMinistar za inovacije i tehnološki razvoj u Vladi Republike Srbije Nenad Popović smatra da je jedini cilj "kriminalne agresije" NATO pakta 1999. godine na SR Jugoslaviju bio da se Kosovo otme od Srbije.\nMinistar za inovacije i tehnološki razvoj u Vladi Srbije Nenad Popović izjavio je da Rusija pruža veliku podršku Srbiji kada je reč o pitanju Kosova i Metohije. Srbija treba da poštuje svoj Ustav i Rezoluciju 1244 i to je kapital za budućnost, poručuje ministar.\nPopović s predsednikom kineske kompanije CRBC\nMinistar za inovacije i tehnološki razvoj Nenad Popović sastao se sa predsednikom kineske kompanije "Čajna roud end bridž korporejšn" (CRBC) Du Fejem, i tom prilikom ocenio da se pripreme za projekat izgradnje Srpsko-kineskog industrijskog parka u Beogradu nalaze u završnoj fazi.\nPopović sa predsednikom kompanije CRBC o izgradnji industrijskog parka\nMinistar za inovacije i tehnološki razvoj Nenad Popović sastao se sa predsednikom kineske kompanije "Čajna roud end bridž korporejšn" (CRBC) Du Fejem i tom prilikom ocenio da se pripreme za projekat izgradnje Srpsko-kineskog industrijskog parka u Beogradu nalaze u završnoj fazi.\nPopović: Pozvati Rusiju da se uključi u dijalog\nPregovori o Kosovu moraju da krenu iz početka i u njima treba da učestvuju one sile koje jedino mogu da dovedu do rešenja prihvatljivog i za Srbe i za Albance, a to su Amerika, EU, Rusija i Kina, kaže ministar za inovacije i tehnološki razvoj i lider Srpske narodne partije Nenad Popović u intervjuu za današnje "Večernje novosti".\nMi Srbi ovoga vremena, uvek treba da se setimo žrtava i ideala na kojima su naši slavni preci gradili našu otadžbinu i da čuvamo naše Kosovo kao neotuđivi deo srpske države, saopštio je danas ministar bez portfelja zadužen za inovacije i tehnološki razvoj Nenad Popović, povodom Sretenja, Dana državnosti Srbije.\nPopović: Sporazumi sa Rusijom od ogromnog značaja za Srbiju\nSvi potpisani sporazumi imaju ogroman značaj za Srbiju, kaže ministar za inovacije i tehnološki razvoj Nenad Popović, osvrćući se na sporazume koje je Srbija potpisala sa Rusijom prilikom nedavne posete predsednika Vladimira Putina Beogradu.\nMinistar zadužen za inovacije i tehnološki razvoj Nenad Popović istakao je da Srbija intenzivno radi na razvoju inovacione infrastrukture te da je jedan od prioriteta da infrastruktura bude raspoređena po celoj teritoriji zemlje.\nNenad Popović, ministar za inovacije i tehnološki razvoj i lider Srpske narodne partije, izjavio je da sporazumi potpisani tokom posete ruskog predsednika Vladimira Putina, imaju ogroman značaj za Srbiju.\nU okviru posete Putina, i prvi digitalni dijalog dve zemlje\nPrvi srpsko-ruski „Digitalni dijalog“ Srbije i Rusije biće održan 17. januara u okviru posete predsdnika Ruske federacije Vladimira Putina Beogradu i okupiće po 25 kompanija iz obe zemlje koje su lideri u digitalizaciji i inovacijama, rekao je Tanjugu ministar za inovacije i tehnološki razvoj Nenad Popović.\nTokom predstojeće posete predsednika Rusije Vladimira Putina Srbiji biće, između ostalog, potpisano sedam sporazuma iz oblasti inovacija i digitalizacije s ključnim akterima digitalne industrije Rusije, izjavio je ministar za inovacije i tehnološki razvoj Nenad Popović.\nPopović: Republika Srpska primer čuvanja nacionalnih interesa\nMinistar za inovacije i tehnološki razvoj Nenad Popović čestitao je Dan Republike Srpske, 9. januar, i poželeo svaki napredak i razvoj, a posebno unutrašnju stabilnost i nacionalno jedinstvo.\nMinistar za inovacije i tehnološki razvoj Nenad Popović rekao je da je Rusija spremna da se uključi u pregovore oko statusa Kosova, ako bi se SAD direktno uključile u taj proces i ako bi Beograd to zvanično zatražio od Moskve.\nSrbija je zahvalna Rusiji na podršci u očuvanju teritorijalnog integriteta i suvereniteta po pitanju Kosova, rekao je ministar za inovacije i tehnološki razvoj Nenad Popović na sastanku sa ambasadorom Rusije u Srbiji, Aleksandrom Čepurinom.\n22:07 Oktobar 22, 2020\n21:43 Oktobar 22, 2020\nU svetu se od korone oporavilo više od 31 milion obolelih\n20:54 Oktobar 22, 2020\nU Velikoj Britaniji 189 smrtnih slučajeva, 21.242 obolelih\n18:58 Oktobar 22, 2020\n13:03 Oktobar 22, 2020


Beta\t 21. marta 2016. 16:45\nBivši ministar poljoprivrede Srbije Goran Živkov izjavio je da se pravilnici kojima treba da se reguliše primena spornog Zakona o poljoprivrednom zemljištu donose “tajno” i van Ministarstva poljoprivrede.\n“Zakon, kao i način na koji je donet, a naročito ova tajna izrada pravilnika van Ministarstva poljoprivrede, pokazuje nam na delu uništavanje i nepoštovanje institucija. Takodje, pokazuje i koliko je opasna samovolja jednog čoveka ili grupe ljudi”, rekao je Živkov.\nOn je za Vojvodjanski istraživačko-analitički centar (VOICE), ocenio da aktuelni kreatori zemljišne politike “ne vide daleko i ne razumeju” njen značaj, kao ni važnost “razvijenog zemljišnog tržišta, iz ugla ekonomskog, ni ruralnog razvoja”.\n“Posledice ovake nejasne i netransparentne politike se već vidjaju, a videće se sve više. Plašim se da će posle ovo biti teško ispraviti”, kazao je Živkov, koji je bio ministar poljoprivrede 2006. godine.\n“Uzrok je haos koji će tek da nastane, kada poljoprivrednici, koji budu doterani do ivice egzistencije, počnu da brane svoju egzistenciju”, ocenio je Kostreš.


„Jačanje saradnje između zakonodavnih, pravosudnih i izvršnih antikorupcijskih tijela i timova“ bila je tema radionice koja je u Goraždu, u organizaciji Misije OSCE-a u BiH, okupila predstavnike nadležnih tijela za borbu protiv korupcije na kantonalnom i lokalnom nivou te predstavnike pravosudnih i policijskih nivoa uprave.\n- Trenutno je u BiH poseban fokus na borbi protiv korupcije. Imamo puno institucija i tijela koja se bave ovom tematikom i pozitivnim zakonskim propisima, imamo tužilaštva, policiju, sudove. Međutim, kao i u svemu, postoje problemi u implementaciji i ovakvi susreti su prilika da se razmijene iskustva, mišljenja i identificiraju problemi i smjernice za ubuduće – kazao je Vukanović.\nOn ocjenjuje da je, uprkos pozitivnim zakonskim rješenjima i upostavljenim mehanizmima za borbu protiv korupcije, situacija u praksi drugačija.\n- Građani su malo ili nikako upoznati sa svim mogućnostima. Kod njih postoji naklon da ne žele prijaviti korupciju, a ako i prijave, žale se na sporost postupka. Pošto je veliki broj institucija i tijela koja se bave ovim problemom, obično ne znaju ni kome da prijave, tako da trebamo iznaći način kako da se najbolje sve to približi građanima – ističe Vukanović.\nVlada BPK Goražde usvojila je Akcioni plan za sprečavanje i borbu protiv korupcije na nivou BPK 2016. godine na bazi kojeg je i formirano Tijelo za sprečavanje i borbu protiv korupcije čiji je zadatak da prikuplja informacije i koordinira aktivnostima u ovoj oblasti.\nFoča BiH Goražde\nNa putu Foča - Sarajevo automobil se prevrnuo na krov, povrijeđen 40-godišnjak\nU RS 22 osobe osumnjičene za ilegalno pružanje stomatoloških usluga


Poslanici opozicionog Demokratskog fronta (DF) vratiće se u crnogorski parlament, a u ponedeljak će, na konferenciji za novinare saopštiti razloge zbog kojih će to učiniti, rekao je poslanik DF-a, Jovan Vučurović.\n“Ako neko iz opozicije misli da je to pogrešan politički potez, ni do ponedjeljka nije kasno da odgovore na našu inicijativu”, rekao je Vučurović, agenciji MINA.\nKako je naveo, danas u 12 sati istekao je rok koji je taj politički savez dao opozicionim strankama da odgovore da li su spremni da sa DF-om, po principu „bijelog papira”, sjednu za sto i počnu razgovore.\nVučurović je rekao da su tu inicijativu pokrenuli "kako bi stvari pokrenuli sa mrtve tačke i u najkraćem roku preduzeli zajedničke akcije koje bi dovele do ispunjenja očekivanja njihovih podržavalaca".\nTakođe su, kako je dodao, naglasili da je za zajedničku akciju potreban konsenzus relevantnih opozicionih parlamentarnih stranaka, na čije su adrese i uputili poziv.\n“Do danas, pozitivno su nam odgovorili Ujedinjena Crna Gora i poslanik Aleksandar Damjanović, i mi im ovom prilikom zahvaljujemo na korektnom odnosu prema našoj inicijativi”, saopštio je Vučurović.\nPrema njegovim riječima, ostatak opozicije koji inače predstavlja manjinu opozicionih poslanika - 18 od 39, odgovorio je negativno ili je ignorisao njihov poziv i inicijativu.\n“Time su pokazali ne samo svoj odnos prema Frontu, nego i prema zajedništvu opozicije za koje smo sigurni da ga priželjkuju opozicioni birači”, smatra Vučurović.\nDF će, kako je rekao, preduzeti konkretnu političku akciju u pravcu zaštite svojih birača.\nCrnogorska opozicija već godinu dana bojkotuje rad parlamenta.\nDF nedvano je najavio da će se vratiti dok su ostale opozcione stranke odbacile takvu mogućnost ukoliko vlast ne pristane na njihove zahjeve. Među njima su održavanje paramentarnih izbora zajedno sa predsjedničkim u martu naredne godine, kao i poličko i pravno razrješenje slučaja pokušaja terorizma u Crnoj Gori na dan parlamentarnih izbora prošle godine.\nOpozicija naime ne vjeruje da je bilo pokušaja državnog udara 16.okobra 2016. u Crnoj Gori.


Govoreći na jučerašnjoj sjednici Skupštine opštine Bar povodom donošenja Odluke o mjesnim zajednicama, odbornik SNP Vasilije Lalošević je ponovio ocjenu i podršku opštinskog odbora SNP Bar i njegovog sutomorskog mjesnog odbora, inicijativi građana Sutomora za osnivanje, odnosno vraćanje statusa opštine ovoj mjesnoj zajednici.\n"Vi nećete da date saglasnost za opštinu Sutomore jer znate da SNP i ostale opozicione partije uvijek pobjedjuju na izborima u ovoj mjesnoj zajednici", kazao je Lalošević.\nKako je kazao, Ustav Crne Gore jemči pravo na lokalnu samoupravu kao prirodno pravo, kao i Evropska povelja o lokalnim samoupravama. S obzirom da je kod nas građanin nosilac suvereniteta i da neposredno odlučuje o kvalitetu života u svojoj sredini, ova inicijativa ima i dodatni impuls i u zakonodavnom okviru Crne Gore" - kazao je funkcioner SNP-a.\n"Pet dopuna takozvane Studije o društveno - ekonomskoj opravdanosti osnivanja opštine Sutomore, rezultirale su pozitivnim mišljenjem svih ministarstava u Vladi Crne Gore kao i relevantnih državnih uprava i zavoda, čime su ispunjeni svi uslovi za teritorijalnom promjenom.\nDa li se to neko prepao nove opštine Sutomore? Da li je nakon svih pozitivnih studija neko zaključio da nije dobro zbog političkih razloga izdvajati Sutomore iz Bara? Mi mislimo da je tako" - dodao je Lalošević.\nOn je podvukao da u odboru za osnivanje opštine Sutomore nema podjela, već su svi jedinstveni u ocjeni da se mora prihvatiti realnost i da ovdje nije riječ o politici već o ekonomskim parametrima, jer se pare odlivaju iz Sutomore u barski budžet, a da se veoma malo novca vraća.\n"Pozitivno mišljenje iz Ministarstva javne uprave, samo je potvrdilo višedecenijsku želju žitelja ovog primorskog mjesta, da upravljaju svojim sredstvima i da ih ulažu u razvoj Sutomora.\nStoga je u najmanju ruku neozbiljno da Ministarstvo finansija, na studiju održivosti nove opštine nema primjedbi i čak njegovi predstavnici tvrde da ona ima potreban fiskalni kapacitet, a da onda ministar komentariše da je neracionalno osnivati nove opštine.\nNjegovo privatno razmišljanje neka zadrži za sebe i pusti žitelje Sutomora da se izjasne na referendumu hoće li svoju opštinu ili ne" - poruka je Laloševića.\nOdbornik SNP-a smatra da će buduća opština Sutomore biti racionalno organizovana, te da će biti pravi servis svih građana.\n"To treba da nam bude svima cilj kako bi stvorili pretpostavke i uslove za bolji život svih stanovnika ovog primorskog mjesta.\nOva Odluka, u kojoj na mala vrata vi delegirate političke predstavnike u Savjete mjesnih zajednica, nije dobra a amandman da to bude srazmjerno broju osvojenih glasova u toj mjesnoj zajednici je neka vrsta iznudjenog rešenja i kompromisa jer nisu stvorene pretpostavke za pravično rešenje.\nMala prisutnost na javnim raspravama nam daje za pravo da se ova tačka odloži za šest mjeseci, kako bi se nakon završetka turističke sezone,na miru odlučivalo o tome", zaključio je Lalošević.\nSNP: Vlast hapsi zbog slobode mišljenja\nOvo je lista kandidata za poslanike velike narodne koalicije "Za budućnost Crne Gore"


Nedostatak upravljačkih struktura problem djelovanja Turističke zajednice KS - Akta.ba\n12.11.2020. 15:08 / Izvor: Akta.ba\nPremijer Kantona Sarajevo Mario Nenadić danas je o aktuelnim pitanjima djelovanja Turističke zajednice KS, njihovim problemima i prijedlozima za unapređenje rada razgovarao sa predsjednikom njenog povjereništva Mufikom Muslićem. Iz Turističke zajednice su kao primarni problem njenog djelovanja u zakonskom i pravnom okviru istakli nedostatak upravljačkih struktura, jer još uvijek funkcioniraju na principu povjereništva. Zakon o turizmu prepoznaje takav model, kao privremeno rješenje, gdje povjereništvo u tom slučaju preuzima sve upravljačke funkcije na sebe, što ocjenjuju zahtjevnim i teškim.\nOd Vlade i Skupštine KS, unatoč moratoriju Skupštine , traže da se što prije prevaziđe ovaj problem, kako bi se Turistička zajednica KS mogla bolje nositi sa problemima u turističkoj privredi. Zatraženo je da im se ubrza davanje saglasnosti za otvaranje prostora u Skenderiji, preciznije u dijelu Doma mladih, gdje bi se uspostavilo i sjedište Turističke zajednice, ali i uspostavio turistički informativni centar, gdje bi turisti na jednom mjestu mogli dobiti sve informacije i materijale o turističkoj ponudi Kantona Sarajevo.\nPrema izjavi Nenadića, Vlada KS i Ministarstvo privrede su dali svoju saglasnost na ovaj prijedlog, preostalo je da se o njemu u konačnici izjasni i Skupština KS. Turistička zajednica je predložila da, zajedno sa Vladom KS, sufinansira promociju zimske turističke sezone, te također ponudila sufinansiranje obilježavanja dočeka Nove 2021. godine, po modelu koji bude prihvaćen, obzirom na aktuelnu epidemiološku situaciju što je premijer i prihvatio i dao određene konkretne prijedloge na tu temu.\n"Spremni smo da uložimo dio novca kao našu podršku da građani i turisti Kantona dobiju jeftiniju prevoznu kartu na relaciji Sarajevo – Babin Do i nazad, kao i na mogućnost našeg sufinansiranja cijene ski-karata na Babinom Dolu", predložio je Muslić.\nPostavka i izgradnja unificirane turističke signalizacije po evropskim standardima jedan je od projekata koje je Turistička zajednica spremna finansijski realizirati, a što su, prema riječima premijera Nenadića, Vlada i njeno Ministarstvo saobraćaja spremni podržati kao dobar i koristan projekt unapređenja turističke infrastrukture. Kao prvi korak, sa Zavodom za planiranje razvoja KS i Zavodom za zaštitu kulturno-historijskog naslijeđa potrebno je napraviti detaljan elaborat u čiju bi izradu bile uključene i općine KS.\nVlada KS, Turistička zajednica, preduzeća "ZOI 84" i "Gras", ministarstva saobraćaja i privrede će zajednički napraviti i ponuditi optimalna rješenja o svim tim neriješenim pitanjima.\nTuristička zajednica je prihvatila prijedlog premijera Nenadića da se naprave dodatni napori kako bi turistima bili u ponudi tzv. "Sarajevo Pass", odnosno mogućnost da u okviru jedne paket karte mogu dobiti prevoz, obilaske kulturnih i istorijskih znamenitosti, gastro ponudu, zabavu i slično, kao što to imaju turistički centri Evrope.\n"Svako pitanje i tema o kojima ste danas govorili ima podršku mene, kao premijera, i ove Vlade. Dali ste dobre i korisne prijedloge. Sa strukom ih još razradite i nema nikakvih razloga da ih ne unaprijedimo. Od prvog dana stavili smo se na raspolaganje da podržimo i unaprijedimo rad naše Turističke zajednice, kako bi što bolje iskoristili naše zajedničke turističke resurse. Znamo da je u okolnostima trenutne epidemiološke situacije teško planirati organizaciju nekih događaja. Zajedno sa Gradskom upravom napravite više modela dočeka Nove godine, vidjet ćemo šta će od toga biti izvodljivo. Naravno, rješenja moraju biti usaglašena sa epidemiološkom procjenom. Mi ćemo, kao i do sada, biti spremni podržati i sufinansirati takve događaje", poručio je premijer Nenadić.\nDodao je da treba konkretnije razmišljati o potencijalima Hotela "Maršal" na Bjelašnici, te da Turistička zajednica, zajedno sa preduzećem "ZOI '84" treba napraviti prijedlog da se ovaj objekt, koji je sada vlasništvo KS, stavi u funkciju.


Zvanično članstvo Srbije u CERN-u - PRIJATELJSTVO\nZvanično članstvo Srbije u CERN-u\n23.04.2019. 25.04.2019. RedakcijaRazno, Srbija\nOvo je jedna od retkih vesti iz Srbije koja nema isključivo političku konotaciju, a važna je za čitav region. Naime, svečana ceremonija podizanja srpske zastave ispred zgrade CERN-a u Ženevi označila je zvaničan prijem Srbije za stalnog člana Evropske organizacije za nuklearna istraživanja. Još sredinom decembra prošle godine, Srbija je postala 23. punopravna članica CERN-a, i to jednoglasnim usvajanjem rezolucije Saveta ove organizacije. Potom je, krajem marta ove godine, CERN primio formalnu potvrdu UNESCO da je Srbija pristupila CERN-ovoj konvenciji. Tako je danas bio označen i zvaničan prijem. Članstvo Srbiji omogućava da istraživači, studenti i profesori iz Srbije rade istraživanja na svetskom nivou u Srbiji. Takođe, i da srpska privreda učestvuje u većem obimu na projektima u CERN-u.\nI do sada na eksperimentima u CERN-u učestvuje priličan broj istraživača iz Srbije. Trenutno ih je u CERN-u registrovano 85. Među njima su i studenti doktorskih i master studija koji studiraju na fakultetima u Srbiji. Srbije danas u CERN-u najviše učestvuje u ATLAS i CMS eksperimentima, u postrojenju ISOLDE (koje izvodi istraživanja u domenima od nuklearne fizike do astrofizike), kao i na izradi studija budućeg sudarača čestica – FČ i CLIC (što su potencijalno novi najvažniji projekti u CERN-u).\nCERN predstavlja najveću laboratoriju za fiziku elementarnih čestica na svetu. Poseduje nekoliko akceleratora čestica, od kojih je najveći kružni LHC (Veliki hardonski sudarač), dužine 27 kilometara koji se prostire ispod francusko – švajcarske granice u blizini Ženeve. Osnovan je 1954. godine, a među potpisnicama 12 evropskih država osnivača, nalazila se i bivša Jugoslavija.\nGeneralna direktorka CERN-a Fabiola Ðanoti izjavila je da je “danas istorijski dan za Srbiju, ali i važan dan za tu organziaciju, koja se raduje članstvu Srbije”. Istakla je kako je srpska naučna zajednica tokom niza godina davala značajan doprinos mnogim CERN-ovim projektima, a punopravno članstvo otvara nove mogućnosti za istraživanja u nauci i prostor za mlade naučnike.


source.ba | Italijanska policija tvrdi da je proizvodnja marihuane u Albaniji povećana 12 puta, Rama demantuje\nItalijanska policija tvrdi da je proizvodnja marihuane u Albaniji protekle godine povećana 12 puta, što je premijer Edi Rama oštro demantovao, navodeći da takve tvrdnje nemaju uporište u stvarnom životu.\nAlbanija: Neredi na ulicama Tirane\nHaos nakon ubistva 25-godišnjaka u Tirani: Demonstranti palili okićene jelke\nStatistika iz tog vremena pokazivala je da je proizvodnja marihuane procjenjivana na polovinu bruto nacionalnog proizvoda Albanije.\nRama je policijski izvještaj nazvao sramotnim, navodeći da podaci iz tog dokumenta “nemaju uporište u stvarnom životu”.\nItalijanska policija pak tvrdi da u Albaniji trenutno raste oko 100.000 stabljika marihuane, čime je ta država u samom vrhu proizvođača te droge.\nRAI je, takođe, citirao i izjavu tužioca Đakoma Kataldija, koji je objasnio da je proizvodnjom marihuane albanska mafija “akumulirala ogromnu količinu novca, zbog čega je preuzela vodeću ulogu u ostalim kriminalnim aktivnostima širom Evrope”, prenosi CDM.


Tragom akcije dobrovoljnog davanja krvi u Velikom Šiljegovcu – mnogo novih davalaca - KruševacGrad\nU Velikom Šiljegovcu tamošnje Društvo dobrovoljnih davalaca uz podršku Crvenog krsta svake godine, povodom vaskršnjih praznika, organizuje tradicionalna akcija dobrovoljnog davanja krvi. U ovogodišnjoj, 18. po redu, prikupljena je 41 jedinica dragocene tečnosti, a čak dvadeset odsto davalaca tu odluku je donelo prvi put\n– Zadovoljan sam odzivom davalaca, koji je sada rekordan, a nadam se i većem broju u narednim akcijama. Pored ove redovne akcije, članovi Društva se odazivaju i na pozive Crvenog krsta i Bolnice u Kruševcu, kao i pojedinaca – kaže Dragan Jovanović, predsednik Društva.\nSlavoljub Milošević, aktivista, preduzetnik i donator, ističe veliki značaj ove akcije u vreme epidemije korona virusa: – U akciji učestvuju pripadnici oba pola, 70 posto davalaca su mladi, oko 20 posto prvi put su dali krv. Akcija raste iz godine u godinu i nadamo se novim rekordima u broju davalaca i ukupnim uspesima Društva.\nOd prošle godine akcija se organizuje u Crkvenoj porti, a protojerej Bratislav Vukićević kaže da je to prilika da “mi kao pravoslavni hrišćani pokažemo da naša reč nije prazna već da je delo ispunjava i krasi”. Akciju su podržali: Mesara „Braća Đokić“ iz Kruševca, Mlekara „Ekomlek“ iz Kaonika“ i Slavoljub Milošević, vlasnik samoposluge u Velikom [iljegovcu\n21.10.2021 0 87


Marketing - Prodajni paket. Sve na jednom mestu. SveZaKucu.rs - cene, prodaja preko interneta, vodic za kupovinu, Beograd, Srbija\nnazad na: Početak > Marketing > Prodajni paket štampaj\nProdaja proizvoda preko SveZaKucu.rs\nŠta je “Prodajni paket”?\nPrednosti Prodajnog paketa\nUslovi za distribuciju proizvoda preko SveZaKucu.rs\nProdajni paket omogućava prodavcima da svoje artikle prodaju preko Interneta. SveZaKucu.rs je prodavnica potpuno ista kao i bilo koji drugi maloprodajni objekat, sa razlikom da prodaju vrši isključivo putem Interneta uz dostavu proizvoda na kućnu adresu.\nProdajom preko SveZaKucu.rs otvarate novi kanal za distribuciju svojih proizvoda koji pokriva populaciju potrošača sa Interneta. Danas u Srbiji postoji oko dva miliona ljudi koji imaju pristup internetu, od čega ga oko 1 000 000 svakodnevno koristi. Ovako značajan skok broja domaćih internet korisnika predstavlja poslovnu priliku za sve distributere koji žele da svoju prodaju uvećaju nastupom na Internet tržištu.\nU poslovnom pogledu, SveZaKucu.rs predstavlja vašeg novog distributera sa kojim poslujete na isti način kao i sa ostalim svojim distributerima. SveZaKucu.rs je zadužen za prodaju proizvoda, dok vaša uloga u ovakvom lancu trgovine, u odnosu na klasični, ostaje ne promenjena – nabavka robe i odobravanje odgovarajućeg rabata.\nProdaja preko SveZaKucu.rs pogoduje kako malim, tako i velikim proizvođačima i distributerima. Bilo da posedujete razvijenu mrežu prodajnih objekata ili je tek formirate, kanal za distribuciju preko Interneta obezbeđujući prodaju vaših proizvoda na celoj teritoriji Srbije (preko 260 mesta).\nVrsta i tip proizvoda koji se mogu prodavati preko SveZaKucu.rs predstavljaju predmet zajedničkog dogovora i nisu ograničeni postojećim kategorijama.\nProdaju svojih poizvoda hiljadama potrošača sa domaćeg internet tržišta\nProširienje distributerske mreže na celu teritoriju Srbije (256 gradova)\nUvođenje novog kanala distribucije bez promene načina poslovanja\nPovećanje obima prodaje i veću zaradu\nPopularizaciju svoje robne marke (brand-a)\nDetaljni uslovi vezani za distribuciju proizvoda preko SveZaKucu.rs predstavljaju temu zajedničkog razgovora, sa ciljem, da se od slučaja do slučaja, pronađe model koji zadovoljava obe strane.\nUkoliko ste zainteresovani da svoje proizvode prodajete preko SveZaKucu.rs molimo vas da nas kontaktirate putem sledećeg emaila sales@SveZaKucu.rs.\nMolimo vas da u emailu navedete sledeće:\nIme firme, adresu firme, ime osobe za kontakt, kontakt telefon, email\nKratak opis proizvoda koje želite da prodajete (neku sliku i sl.) ili internet adresu gde proizvode možemo pogledati.\nNakon toga će vas neko kontaktirati kako bi detaljnije razmotrili mogućnosti za distribuciju vaših proizvoda preko SveZaKucu.rs.


Ukinuta presuda žandarmima koji su tukli Andreja Vučića i Predraga Malog\nFoto: Printskrin: N1\nIstom odlukom naloženo je da se žandarmima ponovi suđenje pred Višim sudom u Beogradu čija je presuda ukinuta\nObjavljeno: 20.06.2018. 18:15h\nOni su osuđeni zbog fizičkog napada na braću tadašnjih premijera Srbije i gradonačelnika Beograda, Andreja Vučića i Predraga Malog, kao i još dvojicu pripadnika vojne policije tokom održavanja "Parade ponosa 2014".\nAndrej Vučić foto: Nebojša Mandić\n- Jedna od bitnih povreda odredaba krivičnog postupka se sastoji u tome što prvostepeni sud nije u potpunosti rešio predmet optužbe kojom je sedmorici okrivljenih stavljeno na teret i krivično delo napad na vojno lice u vršenju službe, a sud je samo jednog okrivljenog oglasio krivim za to delo, dok za ostalu šestoricu nije uopšte odlučio o tom krivičnom delu, a na šta je u žalbi pravilno ukazao i Viši javni tužilac u Beogradu - navodi se u odluci.\nAndrej Vučić foto: Dado Đilas\nDruga bitna povreda koju je Apelacioni sud našao i da su nejasni razlozi presude pre svega po pitanju namere okrivljenih kod krivičnog dela zlostavljanje i mučenje za koje su su proglašeni krivim, odnosno da su radnje preduzimali sa ciljem da oštećene „zastraše i nezakonito kazne“.\n- Viši sud za to ne daje razloge iz kojih bi se videlo zbog čega su hteli da oštećene zastraše i nezakonito kazne - napomenuo je Apelacioni sud.\nTakođe Apelacioni sud navodi i da su nejasni razlozi o tome da - ako su se oštećeni zaustavili ispred kordona, legitimisali se i nisu pokušavali da prođu kroz kordon - šta je bio motiv žandarma da prema njima primene sredstva prinude, odnosno da bez ikakvog povoda prema njima primene sredstva primene.\nUkinutom presudom na šest meseci zatvora, uslovno na dve godine, bili su osuđeni Predrag Mitrović,Slavko Stojanović, Dalibor Đorđević, Zlatko Gigić, Boban Lekić, Mitar Milosavljević.\nDeo ovog incidenta zabeležio je snimatelj jedne televizije koji su objavili gotovo svi mediji i koji je i dalje dostupan na Jutjubu.\nBonus video: Cvetković se rasplakao\nApelacioni sud u BeograduUslovne kazneAndrej VučićPredrag MaliPresudaZatvorŽandarmi


Kancelarija i institucije | Elmark Holding\nELMARK nudi veliki broj proizvoda u oblasti rasvetnih i električnih sistema dizajniranih da zadovolje potrebe kancelarija, raznih javnih institucija i organizacija. Neki od klijenata kompanije su obrazovne institucije, opštinske uprave, vladine agencije, bolnice, ustanove i druge organizacije od javnog značaja.\nPonuda pouzdanih i bezbednih rešenja koja se mogu uspešno integrisati u zgrade različitih javnih organizacija je važna za kompaniju i omogućava joj da nastavi predstavljajući sebe kao dobavljača kvalitetnih sistema i proizvoda.\nFokus ELMARKA na ovom tržištu je u velikoj meri zasnovan na filozofiji kompanije koja naglašava značaj vlastitog doprinosa unapređenju životnog stila i sve veće društvene odgovornosti.\nAmbicija kompanije da razvije ovo tržište je takođe i zbog potrebe za efikasnim rešenjima dizajniranim za savremene administrativne i poslovne zgrade. Činjenica je da sve veći broj institucija bira proizvode ELMARK kako bi osigurali stalan nivo komfora u kombinaciji sa sigurnošću i profitabilnošću.\nU kratkom vremenskom roku kompanija je bila u mogućnosti da ostvari uporište na ovom tržištu i da brzo zadobije poverenje potrošača postajući simbol kvaliteta, kako u oblasti električnih komponenata i sistema tako i u oblasti rasvetne opreme.


Evropsko prvenstvo 2028. godine možda će se igrati u.. - Sportske novosti\nNaslovna Fudbal Novosti Fudbal Evropsko prvenstvo 2028. godine možda će se igrati u..\nKvalifikacije za Evropsko prvenstvo 2020. godine počeće uskoro (ako izuzmemo Ligu nacija), a već se sada govori i o Evropskom prvenstvu 2028. godine, koje bi, po rečima drugih medija, mogle da se održe u Španiji. Naime, Fudbalski savez Španije razmišlja o tome da podnese kandidaturu za Evropsko prvenstvo 2028. godine, ili čak Svetsko prvenstvo dve godine kasnije.\nTakođe se prožima ideja da bi Mundijal 2030. godine mogao da se održi u tri zemlje, a to su Španija, Portugal i Maroko, što bi po našem mišljenju mogla da bude sjajna ideja. Ipak, ostaje nam da vidimo šta i kako će biti odlučeno.\nVeć dva puta Španija je imala ulogu domaćina, na Svetskom prvenstvu 1982. godine i na Evropskom prvenstvu 1964. godine.\nEvropsko prvenstvo 2028\nPrethodni tekstPSŽ i Džordan zajedno u Ligi Šampiona!\nSledeći tekstDejvis kup: Laslo Đere otvara program u Kraljevu\nNikola Grbić objavio spisak za EP!


Niška televizija » Čestitka velikog srca (VIDEO)\nTagovi: gradonačelnik Niša, osobe sa invaliditetom\nČlanovi Udruženja mentalno nedovoljno razvijenih osoba I udruženja Daun oslikavali su novogodišnje čestitke u Obrenovićevoj ulici. Cilj akcije “Čestitka velikog srca“, održane povodom Međunarodnog dana osoba sa invaliditetom je da se pokaže da ove osobe imaju jednaka prava I potrebe i da mogu biti korisni članovi društva.\nU Obrenovićevoj ulici, u doba kada je najviše šetača, pokazali su šta znaju I umeju. Izašli su iz svoja četiri zida, prikazali svoje umeće I skrenuli pažnju na sebe. Reč je o članovima Udruženja mentalno nedovoljno razvijenih osoba I udurženja Daun koji su aktivno učestvovali u akciji “Čestitka velikog srca“ koju zajednički organizuju pomenuta udruženja I EU info point.\nAkciju u centru grada podržao je I Grad Niš, a gradonačelnik Zoran Perišić je najavio I konkretne korake da ova akcija nastavi da živi.\nOrganizatori, EU info point pozvali su I sve zainteresovane firme, organizacije I pojedince da kupovinom ovih čestitki pomognu rad udruženja MNRO I Daun.\n„Za život bez barijera“ – međunarodni dan osoba sa invaliditetom (VIDEO)


Američki poslodavci dodali su 916.000 radnih mesta u martu, što je znak da se nastavlja održivi oporavak od pandemijske recesije uz ubrzanje vakcinacija, isplatu čekova iz paketa pomoći i sve većem broju ponovo otvorenih firmi.\nProšlog meseca zapošljavanja je bilo širom privrede. Restorani, hoteli i barovi, sektor koji je panemija najviše oštetila, dodali su 216.000 radnih mesta, građevinske kompanije, potpomognute boljim vremenskim uslovima posle nevremena u februaru, otvorile su 110.000 radnih mesta, industrijski proizvođači 53.000, a profesionalne i poslovne usluge koje uključuju dobro plaćene oblasti kao što su inženjering i arhitektura, imaju 66.000 novih radnih mesta.\nUz to je ohrabrujući znak što se oko 500.000 žena vratilo i našlo posao, delom i zbog ponovnog otvaranja škola širom SAD. Žene su nesrazmerno napustile posao ili su prestale da ga traže tokom pandemije, u mnogim slučajevima jer su morale da brinu o deci koja su školu pohađala od kuće, putem interneta.\nIpak, čak i sa znatnim prošlomesečnim povećanjem broja radnih mesta, u američkoj privredi je i dalje osam miliona radnih mesta manje nego što ih je bilo pre izbijanja pandemije pre nešto više od godinu dana.\nBolji izgledi za tržište rada usledili su posle godine neviđenih gubitaka, talasa infekcija korona virusom i zatvaranja malih preduzeća.\nU izjavi posle objavljivanja novih podataka o radnim mestima, predsednik SAD Džozef Bajden je rekao da bi se održao uzlazni trend, potrebna je dalja pomoć u obliku paketa infrastrukture koji je njegova administracija predstavila ove nedelje.


SKGO :: Odbor za životnu sredinu i vanredne situacije\nOdbor za ekonomski razvoj\nOdbor za urbanizam, stanovanje i izgradnju\nOdbor za obrazovanje, kulturu, omladinu i sport\nOdbor za životnu sredinu i vanredne situacije\nOdbor za komunalne delatnosti i energetiku\nOdbor za sistemska pitanja i upravu\nOdbor za finansije i javnu imovinu\nOdbor za zdravlje i socijalnu politiku\nOdbor za životnu sredinu i vanredne situacije je stalno radno telo SKGO za razmatranje pitanja iz oblasti zaštite i unapređenja životne sredine, sa posebnim osvrtom na vanredne situacije i to sa pravnog, organizacionog, ekonomskog i tehničkog aspekta.\nOdbor prati, analizira i razmatra pitanja i probleme u pomenutim oblastima i svoja mišljenja, zaključke, inicijative i predloge podnosi Predsedništvu i članovima SKGO, organima, ustanovama i organizacijama Republike Srbije i Autonomne Pokrajine i domaćim i međunarodnim partnerima Stalne konferencije. Odbor posebno prati i analizira stanje u pravnom okviru koji uređuje životnu sredinu i vanredne situacije i inicira pred organima SKGO i nacionalnim institucijama njegovu promenu ili unapređenje.\nOdbor jeste i forum za razmenu međuopštinskih iskustava i dobre prakse i podsticanje saradnje gradova i opština u oblasti zaštite životne sredine, kao i saradnje Stalne konferencije i njenih partnera u ovoj oblasti.\nKonačno, Odbor daje stručnu podršku, predloge i inicijative za formulisanje projektnih aktivnosti i neposredno se uključuje u razvijanje projekata i projektnih aktivnosti vezanih za jačanje kapaciteta i unapređenje i razvoj lokalne samouprave u oblastima delovanja Odbora.\nSekretar Odbora: Ljubinka Kaluđerović\nPredsedava opština Gadžin Han


Mina Sovtić - Blic Online\nGlumica Anica Dobra i njena naslednica Mina Sovtić sa kolegama uživaju u Kanadi, gde igraju predstavu.\nĆerka glumice Anice Dobre, šarmantna Mina Sovtić, na društvenoj mreži instagram čestitala je tati Miodragu Mići Sovtiću rođendan.\nĆerka Anice Dobre, Mina Sovtić, uvelikon korača u svetu glume. Ona trenutno zajedno sa mamom igra u seriji "Koreni", a nedavno su se našle zajedno i na daskama koje život znače u predstavi "Hipnoza jedne ljubavi". Međutim, Mini zbog toga baš i nije bilo lako.\nNIKAD SE NE POJAVLJUJU ZAJEDNO Anica Dobra sa ćerkom u Crnoj Gori, a zbog jednog detalja MNOGI JE NISU PREPOZNALI\nGlumica Anica Dobra ne voli da eksponira porodicu, pa iako je ćerka Mina krenula njenim stopama njih dve se gotovo nikada ne pojavljuju zajedno u javnosti.


EU: Bez dodatnih sankcija Rusiji\nMinistri EU nisu doneli oštrije mere protiv Moskve zbog nesmirivanja situacije u Ukrajini, jer se i dalje čekaju rezultati nezavisne istrage obaranja malezijskog aviona.\nEvropska unija je danas propustila da donese značajnije mjere protiv Moskve zbog odsustva saradnje na smirivanju ukrajinske krize, posebno u svjetlu obaranja malezijskog aviona. To je očekivan potez jer prije sankcija se očekuje sprovođenje nezavisne istrage o tome.\nDanas je proširena lista osoba i entiteta koji se smatraju odgovornim za eskalaciju krize u Ukrajini. Medjutim, nije se prešlo u fazu tri sankcija koja bi bila konačni ekonomski odgovor Evrope na nesaradnju Kremlja u smirivanju krize. Čini se da svi još uvijek kalkulišu nadajući se da će konačno privoliti Putina na saradnju i otvoriti put rješenju krize; svi sem onih koji su najdirektnije pogodjeni - Holandjana koji traže pravdu.\n"Ovo više nije u vezi sa ekonomijomi trgovinom, riječ je sada o sigurnosti, geostrateškoj poziciji Evrope, riječ je o pravdi za skoro dvije stotine Holandjana koji su izgubili živote", rekao je ministar spoljnih poslova Holandije, Frans Timermans.\nVisoka predstavnica Evropske unije, Ketrin Ešton je poručila - "Mora se sprovesti detaljna istraga, informacije dolaze iz različitih izvora i pozivamo Rusiju da učini svoj dio posla, a to je da osigura da separatisti saradjuju sa posmatračima i onima koji nastoje da istraže mjesto tragedije".\nTako su danas pozvali Moskvu još jednom da iskoristi uticaj na separatiste, omogući sprovodjenje nezavisne istrage o obaranju aviona, zaustavi snabdijevanje proruskih formacija teškim naoružanjem i povuče svoju vojsku sa granice.\n"Rusija je narušila svako od obećanja koje je dala u proteklih nekoliko mjeseci. Ono što vidimo od juna je značajno povećanje isporuke teškog naoružanja, tenkova, projektila, raketa, boraca pro-ruskim separatistima na istoku Ukrajine. Obaranje malezijskog aviona je posljedica takve politike. Ono što mi moramo da učinimo je da sačuvamo jedinstvo Evrope i Zapada. Ako ostanemo zajedno, Amerkanci i Evropljani i Evropljani medjusobno, tada možemo da se nosimo sa situacijom. Ako budemo podijeljeni i slabi, biće još opasnije", istakao je ministar spoljnih poslova Švedske, Karl Bilt.\nEvropska komisija je danas dobila nalog da napravi nacrt novih sankcija, koje bi sada pogodile područje odbrane i energije. Posao bi mogao biti okončan već do kraja opve sedmice, a nezvanično se najavljuje i novi susret na vrhu u Briselu koji bi dao zeleno svjetlo za novi, konačni krug sankcija Moskvi te time odredio sudbinu svih vojnih projekata kakve Evropljani trenutno rade za Ruse, uključujući i milionski vrijednu izgradnju dva mistral nosača helikoptera, koja se dovršava u francuskim lukama.\nKada je riječ o situaciji u Gazi, apeluje se na obje strane da prekinu sa sukobima, a od Hamasa se posebno traži da prestane sa raketnim napadima na Izrael. Izraeskoj strani se priznaje pravo na odbranu ali u okvirimma humanitarnog prava. Mirovni pregovori moraju imati šansu te s tim u vezi evropski ministri odaju priznaje naporima Kaira na tom polju.


PORUKA SA SRBIJADE ZA ĐOKOVIĆA: Hiljade Srba u jedan glas na najvećem događaju američke dijaspore! (VIDEO +FOTO GALERIJA) | Serbiantimes.info\nProteklog vikenda u Nju Džersiju uspešno je održana jedna od najvećih manifestacija srpske dijaspore u Americi, trodnevni turnir u fudbalu, popularna Srbijada. U finalnoj utakmici ekipa United Serbian iz Milvokija savladala je Crvenku iz Majamija rezultatom 2:1.\nOsim u fudbalu, posetioci, njih nekoliko hiljada, koliko je u tri dana “Labor day” vikenda prodefilovalo Veterans Memorial Parkom u mestu Parsippany, mogli su da uživaju i u prigodnom kulturno-umetničkom programu i tradicionalnim srpskim specijalitetima.\nNa turniru je učestvovalo 33 tima i oko 600 igrača iz raznih delova Amerike: Majamija, Čikaga, Njujorka, Nju Džersija, Las Vegasa, Atlante, Orlanda, Klivlenda itd. Na žalost, naša braća i sestre iz Kanade, koji obično učestvuju na Srbijadi sa velikim brojem timova u raznim kategorijama, nisu bili u mogućnosti da se pojave zbog zaoštrene situacije oko kovida.\nI dok su u petak tokom celog dana pristizali Srbi sa svih strana Amerike, u Veterans Memorial parku sviralo je srpsko kolo, služio roštilj i rakija. Odmah iza ugla, u hotelu Sheraton, gde su bili smešteni gosti, vijorile su se srpske zastave i orila naša muzika. Specijalni gost bila je pevačica Ilda Šaulić koja je atmosferu dovela do usijanja u subotu i nedelju. Za atmosferu su bili zaduženi još i DJ Spaz iz Čikaga i DJ Rajic iz Las Vegasa.\nPogledajte video prilog sa Srbijade 2021…\nNa drugoj strani, u Veterans parku, tri dana su se smenjivali pevači i bendovi: Marija Bilić, Vuk Jon Vuk, Milinko Simonović, Boris Batula i Kalča Bend. Na otvaranju Srbijade koordinator Veso Stojanović obratio se prisutnima i poželeo srećan početak takmičenja. Otvaranju su prisustvovali i Milutin Novović i Jovana Nedić kao predstavnici ambasade Republike Srbije U Vašingtonu, a tu je bio i vice konzul Dragan Kovačević iz Konzulata u Njujorku.\nDogađaj je zvanično počeo molitvom sveštenika Zorana Radovića i Đokana Majstorovića. Stojanović je podsetio da je turnir nastao 1993. godine i da je veoma zahvalan generaciji koja je osnovala Srbijadu.\n“Sada je u tim Srbijade uključeno dosta mladih, koji su veoma vešti i raspoloženi da se ova manifestacija očuva i proširi. Njihova aplikacija “TeamSnap” dosta im je olakšala posao oko organizacije i koordinacije timova”, istakao je on.\nStojanović je u ime organizatora i takmičara pozdravio i poželeo uspeh našem tenseru Novaku Đokoviću koji je svega 20-ak milja dalje vodio svoju bitku na US OPEN-u Njujorku.\n“Želimo da poželimo našem heroju Novaku Đokoviću da za koji dan osvoji US Open i tako uđe u istoriju sporta”.\nPredstavnica Ambasade Srbije Jovana Nedić rekla je da je ovo veoma važna manifestacija koju treba gajiti. Takođe, naglasila je i da je ova godina značajan jubilej – 140 godina diplomatskih odnosa Amerike i Srbije, te da kroz mnoge aktivnosti koje sprovodi ambasada želi da bilateralne odnose dveju zemalja održe na najbolji način. Ambasada je uručila i poklone najboljim i igračima turnira.\nZA SVAKOGA PONEŠTO: Fudbal, muzika i druženje na tradicionalnoj Srbijadi, koja je ove godine održana u Nju Džersiju\nSledeća Srbijada održaće se u mestu Akron, nedaleko od Klivlenda, u državi Ohajo.\nTekst/Foto/Video: Saša Lukić\nRelated Topics:MilvokiUnited SerbianSrbijada 2021Nju Dđersi\nSRBIN NAJBOLJI FUDBALER GODINE U AMERICI: Kako je deda Rade (80) pobegao od ustaškog noža i od unuka napravio šampione!\nŽRTVA KOVIDA: Srpska sala u Milvokiju na prodaju zbog velikog pada prihoda!\nTRUMP PORUČIO SRBIMA U MILVOKIJU: Amerika će pomoći Srbiji, dolazim u Beograd čim pobedim (VIDEO)


RTCG - Radio Televizija Crne Gore - Nacionalni javni servis :: Fudbal :: "Testovi krvi su pokazali da imam akutnu leukemiju"\n13. 07. 2019. 16:55 >> 17:06 5\n"Testovi krvi su pokazali da imam akutnu leukemiju"\n"Imao sam groznicu, ali doktorka nije vjerovala da je to tek tako... Otišao sam na još jedan test i on je pokazao da imam leukemiju", rekao je Mihajlović.\n"Kada sam dobio tu vijesti, to je bio pravi udarac. Sedio sam danima plačući... Ovo nijesu suze straha. Poštujem bolest, ja ću se suočiti sa tim, sa ispruženim grudima, gledajući je u oči, onako kako sam to uvijek činio. Jedva čekam da odem u bolnicu i započnem borbu. Ona je agresivna, ali se može pobijediti. I to sam objasnio svojim igračima, imali smo konferencijski poziv s njima i kao što je prirodno, imao sam suze. Objasnio sam im da moramo napasti i otići do pobjede. Ako sednemo i pokušamo se braniti, odmah ćemo se srušiti. Moram koristiti svoju taktiku u ovoj borbi i siguran sam, bez ikakvih sumnji, da ću dobiti ovu bitku. Pobijediću je za moju porodicu, za svoju djecu, za sve one koji me vole", rekao je Mihajlović.\nSiniša Mihajlović je Bolonju preuzeo u januaru od Filipa Inzagija i vodio je taj tim od zone ispadanja do desetog mjesta na tabeli Serije A.\nOn je dodao da su posljednja testiranja, koja je obavio 28. februara bili regularni i da nijesu pokazivali znake bolesti.\n"Do kraja maja sam normalno trenirao, nijesam se zamarao, svuda sam putovao... Otac mi je umro od raka, tako da redovno idem na kontrole. Da sada nijesam obavio ovaj test, ne bi se znalo dugo da imam leukemiju", kazao je srpski trener.\nOn će i pored bolesti ostati trener Bolonje, ali će tokom perioda liječenja njegovi pomoćnici predvoditi ekipu s klupe.\n"Trener je pokazao veliku hrabrost kada je zakazao konferenciju za novinare. Ovdje smo da ga podržimo, porodica Saputo je doletjela iz Montreala. Ovaj čovjek će uvijek moći da računa na Bolonju. Biće uz nas i mi ćemo biti uz njega, šta god da se dogodi. Mada, mogu vam reći da se ništa neće dogoditi jer je ovaj čovjek veoma jak", rekao je Sabatini.\n"I neka bude jasno - Siniša će ostati trener Bolonje, ništa se ne mijenja", istakao je Sabatini.


Jadi mladog pilota - "Ja ne znam gdje da sletim?! Izgleda da ću morati na Gatački pravac..." (VIDEO) - Moja Hercegovina\nPočetna / Jadi mladog pilota – “Ja ne znam gdje da sletim?! Izgleda da ću morati na Gatački pravac…” (VIDEO)\nIzdvajamo • Trebinje • Video\n12. Avgusta 2021. 17:47\nVeć duže od decenije traje saga o trebinjskom aerodromu, a ni aktuelna priča o polijetanju prvih aviona sa trebinjskog aerodroma do kraja 2021. godine ne ulijeva mnogo povjerenja kod građana. Čini se da imovinsko – pravnih peripetija nije nikad bilo više, a nedavno se oglasila i Hrvatska sa tvrdnjom da bi aerodrom u Trebinju povrijedio hrvatski prostor, pa je cijela priča dobila i međunarodni karakter. Šale na račun izgradnje aerodroma u Trebinju traju još od, sada već, kultne izjave Nedeljka Čubrilovića, tadašnjeg ministra saobraćaja u veza u Vladi RS, kada je sadašnji predsjednik Narodne skupštine Republike Srpske, početkom 2013. godine izjavio da je trebinjski aerodrom 2012. godine udvostručio broj putnika u odnosu na 2011. godinu. A kako na aktuelnu situaciju sa gradnjom aerodroma gleda Miloš Šarenac, momak koji je rođen u Sarajevu, djetinjstvo proveo u Gacku i Trebinju, a već duže vrijeme nastanjen u Švajcarskoj? Pogledajte samo na MH, uz dozvolu autora, kratki šaljivi video zapis.\nŠale na račun gradnje trebinjskog aerodroma traju već deceniju, a moglo bi se reći da je tvorac prve šale o trebinjskom aerodromu Nedeljko Čubrilović, sadašnji predsjednik NSRS, a tadašnji ministar saobraćaja i veza u Vladi Republike Srpske. Šala je rečena početkom 2013. godine, a išla je ovako: Trebinjski aerodrom je udvostručio broj putnika u odnosu na 2011. godinu. Kraj šale!\nČubrilović, reći će cinici, nije ništa pogrešno rekao, jer duplo od nule je nula, tačnije dupla nula. Tačno je i danas od trebinjskog aerodroma ostala dupla nula i ništa više.\nMediji su još prije više od deset godina pompezno najavljivali da će se aerodrom u Trebinju staviti u funkciju već 2010. godine, da bi se nakon toga gradnja aerodroma prolongirala, prvo na 2013. godinu, pa sve do aktuelne priče i obećanja da će prvi avioni sa aerodroma u Trebinju poletjeti već krajem tekuće, 2021. godine.\nU Trebinju je, ali i u okolini, postala gotovo svakodnevna poštapalica ”Smorio sam se k'o pilot na Zupcima”, a na račun decenijske izgradnje aerodroma u Trebinju našalio se i Nevesinjac Srđan Knežević, instagram i twitter zajednici poznatiji kao Gospodar pršljenova. On bi svojoj djevojci na pitanje da li će ga voljeti vječno odgovorio sa: naravno, voljeću te do izgradnje aerodroma u Trebinju, a ako bi imao mogućnost izabrati datum sopstvene smrti, to bi bio dan otvaranja trebinjskog aerodroma.\nNajnovija šala o trebinjskom aerodromu stigla je u formi kratkog video zapisa, čiji je autor Miloš Šarenac, momak rođen u Sarajevu, odrastao u Gacku i Trebinju, a koji već duže vrijeme živi i radi u Švajcarskoj. On je ispunio svoju dugogodišnju želju i dobio licencu za pilotiranje manjim avionima (na jednom od letova je i nastao ovaj snimak), a kako je prošao iznad Mionića i ima li ledine na vidiku, pogledajte ekskluzivno na YT kanalu internet magazina ”Moja Hercegovina”, uz napomenu da smo dobili dozvolu od autora.\nI eto tako… Ušlo se u drugu deceniju ”postojanja” aerodroma u Trebinju, o kojem bi se, ukoliko se nastavi kao do sada, u dalekoj budućnosti moglo pričati kao o mitu ili legendi. Nema sumnje da će se priče, da ne kažemo baš mitovi i legende, neka vrijeme o tome sudi, nastaviti i dalje, a nama ne preostaje ništa drugo nego da se vežemo jer slijećemo, a možda i nećemo?!\nOznakeavion humor Miloš Šarenac Moja Hercegovina trebinjski aerodrom video


Portparol UIO osumnjičen za pronevjeru i pranje novca - Top Portal\nNaslovnica Vijesti BiH Portparol UIO osumnjičen za pronevjeru i pranje novca\nInspektori Državne agencije za istrage i zaštitu BiH (SIPA) podnijeli su juče krivičnu prijavu protiv portparola Uprave za indirektno oporezivanje BiH Ratka Kovačevića zbog sumnje da je ovu instituciju oštetio za oko 63.000 maraka, potvrđeno je za “Glas Srpske” iz SIPA.\n– Protiv lica R. K. podnesen je izvještaj o počinjenom krivičnom djelu Tužilaštvu BiH zbog sumnje da je počinio krivično djelo pronevjera u službi i krivično djelo pranje novca. Osumnjičeni se tereti da je u svojstvu načelnika Odjeljenja za komunikacije UIO BiH u dužem periodu od institucije u kojoj radi naplaćivao putne troškove i naknadu za odvojeni život, iako na to nije imao pravo – potvrđeno je iz SIPA za naš list.\nIz ove policijske agencije su precizirali da je Ratko Kovačević kao mjesto boravka prijavio Istočno Sarajevo i na konto toga naplaćivao putne troškove i naknadu za odvojeni život.\n– Istragom je utvrđeno da osumnjičeni u svom vlasništvu ima dvije stambene jedinice u Banjaluci te da je u jednoj od njih i boravio sve vrijeme za koje je od UIO naplaćivao putne troškove i naknadu za odvojeni život, čime je UIO oštetio za oko 63.000 KM. Inspektori UIO su istraživali i navode da je R. K. nezakonito koristio službeni automobil u dane vikenda, ali ti navodi su odbačeni, jer je ustanovljeno da on ima pravo na dvadesetčetvoročasovno korišćenje službenog vozila – precizirano je iz SIPA.\nPrema tvrdnjama našeg izvora iz vrha UIO, inspektori ove policijske agencije prije nekoliko mjeseci su završili istražne radnje u ovom predmetu, ali zamjenik direktora UIO Đuro Knežević je odugovlačio sa slanjem izvještaja o počinjenom krivičnom djelu protiv Ratka Kovačevića.\n– Predmet je bio u ladici, dok se s njim nije upoznao novi direktor SIPA Darko Ćulum, koji je naredio da izvještaj bude poslat tužilaštvu. Što se tiče SIPA, inspektori su završili posao i sada tužioci treba da odluče da li će donijeti odluku o obustavi istrage ili podići optužnicu. U svakom slučaju ovo nije jedini slučaj gdje se na isti način nanosi šteta institucijama, jer veliki broj funkcionera i državnih službenika radi isto što i Kovačević. Javna je tajna da brojni funkcioneri u institucijama BiH odmah po dolasku na funkciju kupe nekretninu u Sarajevu ili Istočnom Sarajevu u kojoj borave, a kao mjesto boravka prijave Banjaluku, Zenicu, Mostar ili drugo mjesto iz kojeg dolaze i naplaćuju putne troškove i naknadu za odvojeni život – objašnjava naš sagovornik.\nOn dodaje da je podnošenje krivične prijave protiv portparola UIO svojevrsna opomena svim funkcionerima da prestanu sa pomenutom praksom, jer će se u suprotnom naći na meti SIPA.\nKovačević je za “Glas Srpske” kratko rekao da nije upoznat sa prijavom SIPA i da ne želi da je komentariše dok ne dobije zvaničnu potvrdu.\nPrethodni članakPolicija uhapsila ruskog Isusa, apostol mu je bio bubnjar\nNaredni članakDRAMA U PRIZRENU – Zapucao na policiju, pa ubijen u razmjeni vatre


Globalni poreski dogovor protiv poreskih rajeva – The PRESTIGE\nSkoro 140 zemalja, među kojima neke od najmoćnijih, dogovorile su sveobuhvatnu reformu globalnih pravila za oporezivanje multinacionalnih korporacija s ciljem da se suzbiju poreski rajevi i zaustavi trka u smanjivanju poreza kojom mnoge države mame kompanije, dok druge ostaju bez neophodnih prihoda, pišu svjetski mediji.\nViše od 130 zemalja potpisalo je globalni sporazum o reformi korporativnog oporezivanja s ciljem da se eliminišu poreski rajevi, uz procjenu da će donijeti više od 150 milijardi dolara od multinacionalnih kompanija, ističe Fajnenšl tajms (The Financial Times).\nSporazum koji, kako ukazuje britanski list, predstavlja najveću reformu korporativnog oporezivanja za više od jednog vijeka, predviđa 15 odsto globalne minimalne efektivne poreske stope korporacijama uz nova pravila koja bi trebalo da prisile multinacionalne kompanije da prijavljuju profit i plaćaju više poreza u zemljama u kojima posluju.\nDogovor je trijumf za Organizaciju za ekonomsku saradnju i razvoj (OECD) koja je dugo godina nastojala da suzbije izbjegavanje plaćanja poreza među korporacijama, ocjenjuje Fajnenšl tajms.\nU okviru dogovora, 136 zemalja se takođe saglasilo sa dvogodišnjom zabranom uvođenja novih poreza tehnološkim kompanijama kao što su Gugl (Google) i Amazon, što bi moglo da pomogne administraciji Džoa Bajdena (Joe Biden) u pokušaju da ratifikuje sporazum u SAD.\nUlozi su veliki za SAD i zemlje koje su nametnule poreze na digitalne usluge tehnološkim kompanijama iz Silicijumske doline, piše Fajnenšl tajms, dodajući da bi u slučaju da američki Kongres ne prihvati sporazum, te zemlje mogle nastaviti da primjenjuju digitalne poreze što bi pokrenulo trgovinske sporove s Vašingtonom.\nZemlje su se ranije često međusobno nadmetale kako bi ponudile atraktivne aranžmane multinacionalnim korporacijama, s obrazloženjem da će te kompanije otvoriti fabrike i stvoriti nova radna mjesta, čime bi dale nešto zauzvrat za niže poreze.\nMeđutim, giganti nove digitalne ere bili su vješti u jednostavnom premještanju profita, od regiona u kojima posluju do onih u kojima će plaćati najniže poreze, što je, ukazuje BBC, bilo dobro za poreske rajeve, a loše za sve ostale.\nNovi sistem ima za cilj da minimizira mogućnosti prebacivanja profita i osigura da najveća preduzeća plaćaju barem neke poreze tamo gdje posluju, a ne tamo gdje odluče da imaju sjedište.\nSamo po sebi je uspjeh što je sporazum podržalo 136 zemalja, ali će, dodaje BBC, neizbježno biti i gubitnika i pobjednika.\nPoslije godina propuštenih rokova i prepirki kako oporezovati tehnološke gigante, sporazum dogovoren u petak, 8. oktobra, približava se okončanju, kako je to rekla ministarka finansija SAD Dženet Jelen (Janet Yellen), globalne “trku do dna” među zemljama koje mame kompanije sa sve nižim poreskim stopama, ocjenjuje Blumberg (Bloomberg).\nSporazum označava pobjedu u globalnim pregovorima koji su bili skoro zaustavljeni tokom mandata predsjednika Donalda Trampa (Trump) i koji su prerasli u trgovinske tenzije uvođenjem jednostranih mjera i prijetnjama odmazdom, ukazuje Blumberg, dodajući da bi dogovor mogao da donese nove prihode vladama koje se suočavaju s velikim dužničkim teretom poslije pandemije COVID-19.\nVišegodišnji pregovori pri OECD-u bili su podijeljeni u dva takozvana stuba, ističe Blumberg.\nPrvi se bavi pitanjima premještanja profita radi oporezivanja, dok je drugi stub fokusiran na globalnu minimalnu stopu poreza za korporacije.\nNeizvjesnost da li će SAD ratifikovati sporazum\nSporazum usmjeren na suzbijanje poreskih rajeva predstavlja vrhunac godina napornih pregovora koji su oživljeni ove godine pošto je Bajden preuzeo dužnost predsjednika i obnovio predanost SAD multilateralizmu, ukazuje Njujork tajms (The New York Times).\nMinistri finansija zemalja uključenih u pregovore su žurili da finalizuju sporazum, za koji se nadaju da će preokrenuti višedecenijsku trku smanjivanja korporativnih poreza koji su ohrabrivali kompanije da preusmjeravaju profite u jurisdikcije s niskim porezima, čime su, ističe list, druge države lišavale novca koji im je potreban za izgradnju infrastrukture i borbe protiv globalnih zdravstvenih kriza.\nSAD, koje su predložile najnižu stopu za oporezivanje korporacija od 15 odsto, dugo su tražile načine za smanjenje podsticaja za preusmjeravanje profita u inostranstvo kako bi manje plaćale poreze. Sada, dok se Bajdenova administracija sprema da pokuša da poveća poreze korporacijama, uvođenje globalnog minimalnog poreza je ključno u sprečavanju kompanija da presele svoja sjedišta u inostranstvo.\nMeđutim, republikanci, koji se protive Bajdenovim planovima za povećanje poreza kod kuće, odmah su se usprotivili globalnom sporazumu i zaprijetili da će ga blokirati u Kongresu, nagovještavajući bitku kada bude trebalo da se ratifikuje sporazum.\nEvropske zemlje će, kako piše Njujork tajms, nervozno pratiti da li će Bajden uspjeti da osigura da se SAD pridržavaju sporazuma. Ako se to desi, Francuska, Velika Britanija i druge zemlje su rekle da će ukinuti poreze koje su nametnule kompanijama iz Silicijumske doline, što je skoro pokrenulo transatlantski trgovinski rat.\nSporazum bi trebalo da bude formalno prihvaćen ove nedjelje kada se u Vašingtonu sastanu ministri finansija Grupe 20 najvećih svjetskih ekonomija, a očekuje se da ga potpišu nacionalni lideri na samitu u Rimu krajem oktobra.\nPojedine zemlje u razvoju koje su tražile veću stopu oporezivanja navele su da su njihovi interesi zanemareni kako bi se sporazum prilagodio bogatijim državama, dok su nevladine organizacije kritikovale mnoga izuzeća koje postoje u sporazumu, uz ocjenu Oksfama (Oxfam) da dogovor praktično “nema zube”, ukazuje Rojters (Reuters).\nDok se mastilo na dogovoru jedva osušilo, neke zemlje su već izrazile zabrinutost oko primjene dogovora. Švajcarsko ministarstvo finansija tražilo je da se uzmu u obzir interesi malih ekonomija i poručilo da je datum implementacije, odnosno 2023. godina, nemoguć.\nIstovremeno, mnoge zemlje u razvoju su navele da su njihovi interesi zanemareni i da će bogate zemlje vjerovatno nastaviti da dijele plijen stranih direktnih investicija.\nArgentinski ministar ekonomije Martin Guzman rekao je prije postizanja dogovora da su predlozi prisilili zemlje u razvoju da biraju između “lošeg i goreg”.\nNevladine i humanitarne organizacije poput Oksfama ocijenile su da se sporazumom neće okončati postojanje poreskih rajeva.\n“Poreski đavo je u detaljima, uključujući i složenu mrežu izuzetaka”, navela je u saopštenju Susana Ruiz iz Oksfama.\n“U posljednjem trenutku je uveden kolosalni desetogodišnji grejs period na globalni korporativni porez od 15 odsto, a dodatne rupe ostavljaju ga praktično bez zuba”, dodala je Ruiz.


Samsung - Tehnološko iskustvo potpuno prilagođeno korisniku\nJoš od rane mladosti, TM Roh, predsednik i direktor odeljenja za mobilne komunikacije u kompaniji Samsung Electronics, je bio fasciniran inženjerstvom i tehnologijom\nPrethodna godina je učinila da još više ceni sve što ona omogućava i što bi u budućnosti mogla da donese. On kaže da ga je 2020. godina osnažila u posvećenosti da u potpunosti otkrije beskrajnu moć i potencijal tehnoloških rešenja da ljudima pruže personalizovana iskustva, koja obogaćuju njihove živote i omogućavaju im da izraze svoju individualnost.\n-Razmišljam o tome šta donosi 2021. godina i osećam se ohrabreno različitim načinima na koje Samsung koristi otvorenu saradnju sa drugim kompanijama u nastojanju da unese autentične inovacije u živote korisnika i da ih podrži u njihovim ličnim planovima. Nikada nismo verovali u jedna-veličina-za-sve koncept mobilnih iskustava. Predvodili smo industriju u budućnost pomoću 5G tehnologije i serijom preklopivih pametnih telefona. Sada radimo na revolucionarnim inovacijama na polju 5G mreže, veštačke inteligencije (AI) i Internet of Things (IoT), kako bismo redefinisali parametre onoga šta mobilni telefon može da radi i pružili korisnicima slobodu da prilagode mobilno iskustvo njihovim životima, umesto da se oni prilagođavaju svojim uređajima - objasnio je Tm Roh, predsednik i direktor odeljenja za mobilne komunikacije u kompaniji Samsung Electronics.\nNajvažniji događaji 2020. godine\nU 2019. Samsung je lansirao prvi komercijalni 5G pametni telefon i tablet Galaxy S10 5G i Galaxy Tab S6 5G. Od tada, Samsung radi na proširenju 5G ponude i ovu godinu zatvara sa 20 5G uređaja u Galaxy ekosistemu. U 2020. godini, Samsung je utabao put novim tehnologijama koje će oblikovati narednu eru mobilnih inovacija. Vizija kompanije Samsung o inteligentnim, umreženim uređajima sa mobilnim telefonima u fokusu je postala realna. Prethodne godine je 5G tehnologija, koju je Samsung razvijao više od decenije, postala komercijalno dostupna. Tokom poslednjih deset godina Samsung je postavljao temelje pete generacije mobilne mreže, pomažući u stvaranju globalne 5G infrastrukture.\nSve veći zamah se javlja iza kategorije preklopivih telefona, koja je lansirana sa Galaxy Fold uređajem u 2019. i unapređena 2020. sa Galaxy Z Flip i Galaxy Z Fold 2 modelima. Pomoću dugotrajnih partnerstava u industriji, Samsung je uspostavio otvoreni ekosistem za preklopive uređaje i doneo inovacije na polju korisničkog iskustva, koje su omogućile da se korisnicima pruži nešto zaista novo. Galaxy Z Fold2 je hvaljen kao telefon koji rekonceptualizuje značenje pametnog telefona.\nSamsung je takođe ostvario napredak u nastojanju da učini svet boljim, održivijim mestom za život. U partnerstvu sa programom za razvoj Ujedinjenih Nacija (UNDP), kompanija je promovisala 17 ciljeva održivog razvoja na više od 80 miliona pametnih telefona, mobilišući i osnažujući Galaxy zajednicu putem Samsung Global Goals aplikacije. Kompanija nastavlja da doprinosi ovim ciljevima i kroz životni vek uređaja, kako bi pomogla globalnoj tranziciji ka cirkularnoj ekonomiji, tako što proizvode kreira da traju duže i koristi održive materijale za njihova pakovanja.\nDolazeće mobilne inovacije u 2021. godini\n-Prezadovoljan sam onime što je Samsung ostvario 2020. godine, ali kao strastveni inovatori posvećeni probijanju tehnoloških granica, uvek razmišljamo o tome šta je sledeće. Naši pametni telefoni zaista postaju produžeci naših tela budući da sve više ljudi radi od kuće i provodi više vremena u kućnoj zabavi. Kvalitet i mogućnost reprodukcije video sadržaja na mobilnim telefonima su se znatno promenili - izjavio je TM Roh.\nOd rada na daljinu, virtuelnih proslava, do gejminga i online plesnih izazova, svet stvara, deli i strimuje video više nego ikada pre. Bilo da korisnici preferiraju da montiraju video sadržaj poput profesionalaca ili samo žele da pametna sočiva urade teži deo posla za njih, Samsung Galaxy uređaji će biti više nego spremni da zadovolje sve njihove potrebe tokom 2021. godine. Inženjeri i razvojni timovi rade posvećeno na tome da nadograde napredne mogućnosti veštačke inteligencije na Galaxy uređajima, omogućavajući im da uče i zaključuju na osnovu dnevnih aktivnosti i navika korisnika, kako bi kreirali bolje fotografije i video snimke, bolje iskoristili bateriju i prostor za skladištenje podataka, optimizovali ekrane i još mnogo toga.\nU planu je proširenje mogućnosti personalizovanja svakog Galaxy proizvoda, kako bi ohrabrili korisnike da budu produktivniji i da rade sve ono u čemu uživaju. Samsung je već ostvario značajne tehnološke proboje poput ultra širokog protoka (UWB) kroz otvorenu saradnju sa partnerima, a uskoro će predstaviti i značajne mogućnosti povezivanja, koje će transformisati način na koji korisnici otvaraju vrata i omogućiće integrisana, personalizovana automobilska iskustva.\nSamsung u 2021. godini\nU kompaniji Samsung veruju da svako treba da ima pristup najnovijim mobilnim tehnologijama i širokom spektru opcija koje nude personalizovano iskustvo. U ovoj godini, ostajući verna tradiciji predvođenja mobilnih inovacija, kompanija Samsung će proširiti ponudu preklopivih telefona, tako da ova kategorija proizvoda postane dostupnija korisnicima, a budući da je kao brend poznat po revolucionarnim kamerama, korisnike očekuju i super inteligentne profesionalnog ranga. Takođe, neki od omiljenih aspekata Galaxy Note serije će biti dodati nekim drugim uređajima iz Galaxy portfolia, što će posebno obradovati korisnike.\n-Mi u kompaniji Samsung neumorno pomeramo granice, jer znamo da su mogućnosti tehnologije ograničene jedino našom maštom, a naša ne poznaje ograničenja. Hvala svima koji su nas podržavali u prethodnoj godini, jedva čekam da sa vama podelim još novosti tokom ovog meseca - izjavio je Tm Roh obraćajući se Samsung korisnicima.


Najbolje tetovaže koje možete uraditi na dlanu - Muški magazin - trendovi, fitness, lifestyle, saveti, devojke... `\nOnaj ko uradi prvu tetovažu postaje navučen na ovu umetnost i retko ko se zadrži samo na jednoj. Najpopularnija mesta za tetoviranje su ruke, noge, grudi, leđa i stomak, ali kada se ova mesta popune, onda ljudi ne znaju gde da urade svoje remek delo.\nDlan postaje sve češće mesto za tetoviranje, jer je koža na dlanu debela i jer se tetoviranje ni ne oseća. Na dlanu se mogu uraditi razlititi tipovi tetovaža, pa je ovo mesto postalo pogodno za one koji žele da imaju tetovažu na vidnom mestu.\nOvoga puta smo odlučili da vam predstavimo neke od najboljih tetovaža za dlan koje će vam pokazati šta sve možete uraditi na ovom delu tela i koje će vam sigurno pomoći da dobijete ideju o tome šta želite da istetovirate.\nPROČITAJTE SLEDEĆI TEKST: 5 stvari koje morate imati ovog leta ako želite da budete najveći ŠMEKER


Očekuje se pad međugodišnje inflacije | LovaLova\nPrema novoj projekciji, očekuje se da se međugodišnja inflacija još tokom prvog tromesečja ove godine kreće oko decembarskog nivoa od 7,9 odsto ili blago iznad njega, a da zatim od drugog tromesečja opada i krajem godine se nađe u rasponu od 3,5 do 4 odsto, izjavila je Jorgovanka Tabaković, guvernerka Narodne banke Srbije.\nNa predstavljanju februarskog izveštaja o inflaciji Jorgovanka Tabaković je navela da su svetsku ekonomiju u prethodnom periodu obeležili geopolitičke tenzije, produbljivanje energetske krize i nastavak rasta troškovnih pritisaka na globalnom nivou. „Pored toga, suočeni smo s produženim trajanjem problema u globalnim lancima snabdevanja i širenjem omikron soja koronavirusa, na koje su vodeće svetske ekonomije različito reagovale, a što je sve zajedno dovelo do dodatnog nesklada između ponude i tražnje i novih inflatornih pritisaka na globalnom nivou“, rekla je guvernerka.\nNavela je da su u svetu naročito porasle cene energenata i hrane, s tim što, za razliku od ranijih kriza, pored cene nafte, na međunarodnim berzama visok rast beleže i cene gasa i električne energije. Globalni rast troškovnih pritisaka i širenje omikron soja koronavirusa kod naših najvećih spoljnotrgovinskih partnera za posledicu su imali ne samo reviziju projekcija inflacije navišem već i usporavanje ekonomske aktivnosti i revizije naniže projekcija rasta bruto domaćeg proizvoda.


Ali Reza Rezaemaneš za „Klinč“: Malim koracima ka uspehu – U Klinchu\nPOčetna strana » Intervjui Izdvojeno Rvanje Vesti Video\nAli Reza Rezaemaneš za „Klinč“: Malim koracima ka uspehu\nŽeljko Čačija Postavljeno 21/04/2017\nDecenijama unazad, kada bi se pomenulo rvanje u Srbiji, mislilo bi se isključivo na grčko – rimski stil, ali za koju godinu to bi moglo da se promeni. S obzirom na to da je organizator prvenstva Evrope u rvanju, Srbija će prvi put imati predstavnike u svim težinskim kategorijama u tom stilu.\nDomaći savez je zbog toga odlučio da napravi vrlo bitan korak u promociji i poboljšanju te discipline kod nas, pa je angažovao Ali Rezu Rezaemaneša, proslavljenog iranskog rvača i trenera. On u poslednjih nekoliko meseci pokušava da naše reprezentativce nauči novim tehnikama, ali i da ispravi nedostatke.\n„Kada se kaže rvanje u Srbiji se misli na grčko – rimski stil, koji je ovde veoma jak. Mi idemo malim koracima napred, ispravljamo neke greške i učimo nove stvari. Zato od reprezentacije u slobodnom stilu ne treba očekivati ništa. Oni će u Novi Sad ići da uče, stiču nova iskustva, koja ćemo posle primeniti u treningu“, rekao je iranski stručnjak.\nKratki intervju sa Ali Rezom Rezaemanešom možete pogledati u klipu ispod teksta.\nOvde možete pogledati i galeriju fotografija sa treninga reprezentacije.\nFotografije: Stefan Zubanović i Željko Čačija\nLudnica u Novom Sadu, opšta tuča na meču Bakočević - Zvijer


RTS :: Lavrov Pompeu: Dosta nepoverenja, vreme za zajednički rad\nSvet Lavrov Pompeu: Dosta nepoverenja, vreme za zajednički rad\nutorak, 14. maj 2019, 15:41 -> 20:08\nLavrov Pompeu: Dosta nepoverenja, vreme za zajednički rad\nPostoje sumnje i predrasude, ali Rusija smatra da je vreme za novu matricu odnosa sa SAD, rekao je ruski ministar spoljnih poslova Sergej Lavrov u Sočiju na sastanku sa američkim kolegom Majkom Pompeom. Predsednik Tramp posvećen je poboljšanju odnosa dve zemlje, poručio je Pompeo.\nSergej Lavrov je rekao Majku Pompeu da je došlo vreme da Moskva i Vašington ostave po strani godine nepoverenja i pronađu način za zajednički konstruktivan rad.\n"Vidimo da postoje sumnje i predrasude. To ometa i vašu i našu sigurnost, i izaziva zabrinutost širom sveta. Mislimo da je vreme da se izgradi nova i konstruktivnija matrica za naše odnose", istakao je Lavrov.\nMajk Pompeo je napomenuo da je došao u Rusiju zato što je predsednik Tramp posvećen poboljšanju odnosa dve zemlje.\nPostoje razlike i svaka zemlja će štititi sopstvene interese, ali nije predodređeno da dve zemlje budu protivnici po svim pitanjima, naglasio je Pompeo.\nIstakao je da su borba protiv terorizma i širenja nuklearnog oružja dve oblasti u kojima bi Moskva i Vašington mogli da nađu zajednički jezik.\nPotpuno suprotni stavovi o Venecueli\nPompeo je s ruskim domaćinima razmotrio čitav niz bilateralnih i međunarodnih pitanja - od sporazuma o neširenju nuklearnog naoružanja, situacije u Siriji Ukrajini i Iranu do krize u Venecueli – gde su dve strane na potpuno suprotnim stajalištima.\nLavrov je poručio da se Rusija zalaže za to da Venecuela sama odlučuje o svojoj sudbini.\n"Vlada Venecuele je spremna za dijalog, što je potvrdio i predsednik Maduro. Složili smo se da nastavimo konsultacije o Siriji. Razgovarali smo i o situaciji u Iranu. Imamo različite stavove o iranskom nuklearnom programu, ali činjenica da nastavljamo razgovore daje nam nadu da se situacija može rešiti", rekao je Lavrov.\nOcenio je da su pretnje koje stižu od američke administracije i opozicionog lidera u Venecueli Huana Gvaida vladi venecuelanskog predsednika Nikolasa Madura u suprotnosti sa vrednostima demokratije.\n"SAD će nastaviti da vrše pritisak na Iran"\nPoseta Pompea dolazi u trenutku pojačanih tenzija u odnosima Irana i Amerike, koja gomila naoružanje u Persijskom zalivu.\nSAD će nastaviti da vrše pritisak na Iran, dok ne bude prestao da zastrašuje susede, poručuje američki državni sekretar.\nSa druge strane, Lavrov se nada da su glasine da su SAD poslale 120 hiljada vojnika na Bliski istok neosnovane, s obzirom na to da je u regionu već ima dosta različitih konflikata, prenosi Tas.\nDodao je da će Rusija, Kina i evropske zemlje koje učestvuju u zajedničkom sveobuhvatnom akcionom planu o iranskom nuklearnom programu održavati kontakte sa SAD kako bi situacija bila rešena.\n"Rusija veruje da je moguće postići sporazum sa SAD o produžetku Novog dogovora o smanjenju strateškog naoružanja", naglasio je Lavrov i dodao da Moskva polazi od pretpostavke da se može doći do sporazuma u okviru bilateralne savetodavne komisije.\nIstovremeno, predsednik Tramp demantovao je pisanje Njujork tajmsa da Bela kuća planira slanje 120 hiljada američkih vojnika na Bliski istok, ako ih Iran napadne ili ubrza rad na stvaranju nuklearnog oružja.\nPompeo je sa Lavrovim razgovarao u ruskom crnomorskom odmaralištu u Sočiju, a potom se sastao i sa predsednikom Rusije Vladimirom Putinom.\nDanašnji susret je prvi kontakt Moskve i Vašingtona na visokom nivou otkako je specijalni savetnik Robert Miler podneo izveštaj o ulozi Rusije tokom američkih predsedničkih izbora.\nVeze između dve zemlje su narušene optužbama da je Rusija pokušala da utiče rezultate predsedničkih izbora, kao i zbog razlika u stavovima po pitanjima Venecuele, Irana, Sirije i Ukrajine, navodi Rojters.\n(utorak, 14. maj 2019, 16:28) - anonymous [neregistrovani]\nPa zna Lavrov da bez Zapada\nnema da se ide napred a sto\nnama nije drago to je druga stvar.


SAD: Ruska agentica postigla sporazum o priznavanju krivice\nMarija Butina, koja je uhapšena u julu i koja se od onda nalazi u pritvoru, trebalo bi da se pojavi pred sudom u Washingtonu na saslušanju, a krivična tužba po kojoj bi ona trebalo da se izjasni krivom, nije objelodanjena, prenosi Glas Amerike.\nButina je navodno razvila lični odnos sa republikanskim aktivistom povezanim sa NRA, Polom Ericsonom, i živela je sa njim. Butina je također upisana kao svršeni student Američkog univerziteta u Washingtonu, gdje je stekla master u međunarodnim odnosima ranije ove godine.\nAli, američki Sekretarijat za pravosuđe navodi da je Butina "tajna ruska agentkinja" koja je zadržala veze sa ruskim špijunima u misiji ciljanoj da se prodre u "američki nacionalni aparat donosioca odluka, kako bi prenosila agendu Ruskoj Federaciji". Oni navode da je njen rad u Sjedinjenim Državama vodio bivši ruski zakonodavac koga je američki Sekretarijat za finansije sankcionisao zbog navodnih veza sa ruskim predsjednikom Vladimirom Putinom.


Satelit pada u Indijski okean\nRuski kosmički stručnjaci očekuju da će ostaci nefunkcionalnog američkog satelita danas pasti u ljudima nenaseljen deo Indijskog okeana.\nKako javlja Itar Tas, satelit bi trebalo da padne severno od nenaseljenog ostrvskog arhipelaga Kroze. NASA predviđa da bi oko 26 delova satelita koji ne izgore mogli da padnu raspršeni na oko 800 kilometara površine Zemlje.\nSatelit je lansiran 1991. godine sa šatla "Diskaveri" i funkcionisao je na visini od 600 kilometara. Ruskoj državnoj agenciji zvanični predstavnik Kosmičke vojske, pukovnik Aleksej Zolotuhin, rekao je da će, prema preciziranim podacima, delovi satelita, inače teškog šest tona, pasti u Indijski okean, severno od nenaseljenog ostrvskog arhipelaga Kroze.\n"Verovatnoća pogibije ljudi ili štete na imovini je izuzetno mala", navodi NASA na svojoj internet stranici, ističući da od početka "kosmičke ere", odnosno kraja pedesetih godina 20. veka, nije bilo nijedne dokazane vesti da je neko stradao zbog pada ostataka satelita, kao ni o bilo kakvoj značajnijoj imovinskoj šteti.\nArhipelag Kroze je od 1938. proglašen rezervatom, na njima je smeštena naučna stanica "Alfred For" (Faure) sa 20-30 saradnika i obitava velika populacija pingvina i foka. Vode oko ostrva kontrolišu francuska vojska i međunarodna organizacija za zaštitu prirodne sredine "Grinpis".


Uhvaćena nova Toyota Supra - Muški magazin - trendovi, fitness, lifestyle, saveti, devojke... `\nUhvaćena nova Toyota Supra\nPronašli smo prvu špijunsku fotografiju nove Supre i možemo videti kakav nas automobil čeka...\nPoslednjih nekoliko meseci su konstantno kružile priče o novoj Supri koja je navodno fenomenalna i koja će učiniti da Toyota dobije svoj stari sjaj. Sada, zahvaljujući portalu Carscoops, dobili smo priliku da vidimo prvu fotografiju ovog automobila.\nNa slici se ne vidi mnogo detalja i možemo videti deo haube, jedan far kao i vrata, ali to je dovoljno da vidimo naznake kakav će ovo biti automobil. Dakle, odmah možemo videti da je reč o malom, sportskom automobilu koji će biti kupe i koji neće imati funkciju da prevozi ljude, već da omogući sjajno vozačko iskustvo za vozača i suvozača.\nZbog maskirne folije koja je stavljena na automobil, ne mogu se tačno videti linije nove Supre, ali se nazire masivni vazdušni usisnik na boku koji nam govori da je Toyota dobro razmišljala o aerodinamici i hlađenju kočionog sistema. Takođe možemo videti da su farovi najnovije generacije i da poseduju LED tenhologiju tako da verujemo da će nas čekati i fenomenalna LED dnevna svetla.\nDruge detalje o Supri nemamo, ali kruže glasine da je ovaj automobil težak 1.496 kg i da ispod haube skriva 3.0 litarski motor sa šest cilindara koji ima turbo punjač i koji može da razvije snagu od 335 konjskih snaga.\nPROČITAJTE SLEDEĆI TEKST: Potpuno nov BMW X4 – dinamičan, efikasan i svestran


Nauka & Tehnologija - Arhiva vesti 30.11.2008 - Naslovi.net\nNauka & Tehnologija » Arhiva vesti za nedelja 30. novembar 2008\nPeerMatrix dodatna platforma\nIT svet nedelja, 30. novembar 2008.\nPatent koji se opisuje kao WIPO dodatak u suštini jeste metoda, aparat i sistem za ometanje distribucije zaštićenog sadržaja putem P2P mreža od sada je usmeren i za mala i velika preduzeća ali je dostupan i kao neka vrsta dodatka za uređaj. Ovaj patent je prijavljen pre dve godine a u vlasništvu je... »\nLED Cinema monitori\nApple je počeo isporuku svojih 24’’ LED Cinema ekrana, za korisnike koji su prednaručili ove monitore pre nego što ih je kompanija načinila dostupnim. Apple najavljuje da će se monitori i u regularnoj prodaji naći veoma brzo. Ovi LCD ekrani pozadinsko osvetljenje dobijaju kako im ime kaže preko LED... »\nNokia Home Control Center platforma\nKompanija Nokia je najavila razvijanje Nokia Home Control Centra, platforme koja će korisnicima omogućiti da kontrolišu svoju kućnu elektroniku, sigurnosne sisteme i sisteme za upravljanje energijom preko mobilnih uređaja. U pitanju je otvorena platforma koja će omogućiti drugim kompanijama da... »\nNove kontrole za mape\nGoogle Maps kontrolni bar koji se nalazi sa leve strane prozora redizajniran je i sada veći akcenat stavlja na Street View alat. Novi Google Maps kontrol bar sada više podseća na onaj koji poseduje Google Earth sa sličnim tasterom koji vrši izmenu u vidu tradicionalnog pregleda mape i novog... »\nVeliki Samsung ekrani\nKompanija Samsung je pre nekoliko dana predstavila pet velikih ekrana osetljivih na dodir koji su namenjeni za javnu upotrebu kao što su prezentacije ili terminali. Ovi ekrani koriste slične rezolucije i dostupni su u veličinama koje su standardne za televizore visoke definicije, pa su tako... »\nBamboo laptop debituje u subotu\nNa IT Month događaju koji se održava na Tajvanu Asus predstavlja laptop računar čije kućište je izrađeno od bambusa. Ovaj laptop računar je deo planova kompanije Asus da koriste obnovljive materijale u svojim proizvodima. Osnova laptop računara je načinjena od bambusa koji veoma brzo raste i... »\nRedizajnirani Vostro desktop\nKompanija Dell planira da u skoroj budućnosti predstavi redizajnirani Vostro desktop računar koji je namenjen malim i srednjim preduzećima. U prodaji će se naći modeli Vostro 220, 220s i 420 koji bi trebali da reše probleme koje ove kompanije imaju kada su u pitanju PC sistemi i donose lakoću... »\nCombat Mission je vrsta hiper realistične računarske simulacije koja donosi bitke i ratovanje pravo u vašu sobu. Prošle godine kompanija Battlefornt je izdala Combat Mission: Shock Force, simulaciju modernog ratovanja koje se u ovom slučaju događa u Siriji. Na žalost igra se pokazala prilično... »\nKompanija Micron je razvila ekstremno brz solid state drive koji bi mogao da postavi nove rekorde kada je u principu brzina uređaja za interno skladištenje. Novi skladišteni uređaji kompanije Micron koriste dva SSD sa 16 kanala sa podacima za flash memoriju pri čemu se generiše ukupna brzina... »\nMicrosoft juri ka VM Live\nKarakteristika koja ima sve šanse da postane sveprisutna u centrima podataka ovih dana bi trebalo da izađe iz razvojne laboratorije a radi se o mogućnosti pokretanja virtuelnih računara između platformi. Do sada je ovakva mogućnost centara podataka uglavnom bila moguća u okviru ograničenog seta... »\nArhiva » Kategorije » 30.11.2008\nArhiva » Izvori » 30.11.2008


Brčanski Forum - Održana javna diskusija o potrebi socioekonomskih reformi\nOdržana javna diskusija o potrebi socioekonomskih reformi\nU organizaciji Ureda specijalnog predstavnika Evropske unije u BiH danas je na Ekonomskom fakultetu u Brčkom održana javna diskusija o potrebi za nastavkom socioekonomskih reformi s ciljem da se pripadnicima akademske i poslovne zajednice, te predstavnicima nevladinog sektora i studentima pruži prilika za razgovor o prioritetima budućih vlasti i konkretnim mjerama ka njihovom ispunjenju.\nJavnu debatu u Brčkom otvorio je uvodnim govorom zamjenik šefa Delegacije EU u BiH Khaldoun Sinno koji je kazao da je potrebno raditi na reformskim agendama kako bi došlo i do većeg zapošljavanja kao i sprečavanja odlaska mladih iz BiH.\n„Ovo je proces koji uključuje cijelu BiH i sve ljude u BiH kako bismo pronašli najbolji način za rješavanje problema“, kazao je Sinno.\nPanelista na današnjoj javnoj diskusiji bio je i gradonačelnik Brčko distrikta BiH Siniša Milić koji je kazao da se reformska agenda, prije svega, treba fokusirati na izgradnju pravnog okvira koji će, kako je kazao, osigurati vladavinu prava na ovim prostorima.\n„To znači treba da donesemo zakone i druge propise koji će isključiti svaku vrstu subjektivnosti u procesu donošenja odluka, jer na taj način ćemo osigurati vladavinu prava i odrediti ko je ko na poziciji u sistemu vlasti. Ukoliko postoje dobri zakoni i dobre zakonske procedure, onda je manje važno ko je na kojoj poziciji. Upravo to je zadatak nas u lokalnim strukturama – da osiguramo takve procedure, da se ne desi da se donose propisi koji će biti po imenu i prezimenu usmjereni na pojedince i koji će taj prostor za bilo kakvu subjektivnost suziti na najmanju moguću mjeru. U takvoj situaciji i mladi i svi drugi ljudi koji žive u BiH vidjet će mogućnost i perspektivu za ostvarenje svojih interesa“, kazao je Milić.\nProfesor dr. Srđan Lalić, dekan Ekonomskog fakulteta u Brčkom, na javnoj diskusiji istakao je da je prvenstveno potrebno kreirati ambijent koji će novim naraštajima pružiti sigurnost i stabilnost kako ne bi mladi odlazili s ovih prostora.\n„Mladi treba da dobiju realnu šansu u realnom sektoru kod poslodavaca“, kazao je Lalić.\nŠeval Suljkanović, izvršni direktor za ekonomska pitanja „Bimal“ Brčko distrikta BiH, kazao je da poslodavci moraju pristupiti kvalitetnijem uvažavanju i plaćanju radne snage.\n„Mislim da se može stvoriti prilika da Brčko i BiH postanu interesantni za poslodavce i za novozaposlene. Smatram da možemo doći do pozicije da poslodavac kroz rasterećenje podigne plate, poboljša uslove, ali uporedo mora se rješavati i pravni, politički sistem kako bi građani dobili sigurnost, jer mislim da 50% građana odlazi iz BiH upravo zbog osjećaja nesigurnosti“, kazao je Suljkanović.\nNakon javnih debata održanih u Sarajevu, Banjoj Luci, Zenici, Tuzli i Brčkom debate o potrebi za nastavkom reformi održat će se još na dva univerziteta u BiH.\nIzvor: Vlada BD BiH\nVjerovali ili ne: Odbojkašice Bimal-Jedinstva iz Brčkog za osvajanje Kupa BiH dobile 10 KM, svaka igračica po 0,50 KM.\nAko nećeš misliti i govoriti kako govore predstavnici stranke na vlasti, može vas “progutati noć”\nBrzi i kvalitetni prevodi sa i na engleski i norveški jezik\nFudbalski klub “Jedinstvo” Brčko priprema se za predstojeće ligaško nadmetanje\nU Boderištu izgrađena vodenica na rijeci Zovičici, “Vodenica kao obnovljivi izvor energije”\nMUTNO KADROVIRANJE NA ČELNE FUNKCIJE U BRČKO DISTRIKTU\nSkupštinska „cirkusijada“ se nastavlja: Ovaj put oko izbora v.d. direktora Kancelarije za borbu protiv korupcije\nSrpsko bunilo i bošnjačka nemuštost ili šta profesori srpskog misle o bosanskom jeziku\nLoše vam se piše građani: Brčko Distrikt-Potemkinovo selo u kojem cvjetaju kriminal i korupcija


Disciplinski postupak u Kliničkom centru Vojvodine – GayEcho\nKlinički centar Vojvodine (KCV) pokrenuo je disciplinski postupak protiv odgovornih za stigmatizaciju pacijenta sa HIV-om, saopšteno je.\nUprava KC Vojvodine u saopštenju je navela da smatra “nedopustivim ovakav vid kršenja prava pacijenta” i najavila da će odgovarati oni koji su za to krivi.\n“Stručni kolegijum je najoštrije osudio ovaj postupak lišen profesionalne etike. Sproveden je hitan nadzor koji je utvrdio da je pacijent lečen po svim principima zbrinjavanja njegovog zdravstvenog stanja i identifikovao odgovorne za ovaj težak propust u zaštiti poverljivih podataka o ličnosti, protiv kojih je pokrenut disciplinski postupak”, navodi se u saopštenju KCV-a.\nUnija organizacija Srbije koje se bave zaštitom osoba koje žive sa HIV/AIDS-om (USOP) saopštila je u četvrtak da je kod jedne osobe na krevetu na Endokrinologiji KCV u Novom Sadu napisano velikim crvenim slovima HIV na očigled svih drugih koji se nalaze u toj bolničkoj sobi ili u nju ulaze.\nUSPO je naveo da se u ovom slučaju radi o kršenju ljudskih i prava pacijenata, te da sve nadležne institucije u Srbiji, uključujući i one najviše državne, treba da reaguju i da se odgovorne osobe sankcionišu.\nPoverenica osudila tretman pacijenta u KCV\nPoverenica za zaštitu ravnopravnosti Brankica Janković osudila je označavanje HIV statusa flomasterom i velikim slovima na listi koja stoji na tabli kreveta pacijenta na odeljenjima Kliničko-bolničkog centra Vojvodine i pozvala taj centar da preduzme mere kako bi se obezbedio jednak tretman pacijenata.\nJanković je istakla da zdravstveni radnici imaju posebnu odgovornost u uklanjanju predrasuda i suzbijanju straha prema osobama koje žive sa HIV-om, a da te osobe imaju pravo na zdravstvenu zaštitu kao i drugi gradjani, i nediskriminišući odnos u bilo kojoj oblasti života.\n« USOP: U KC Vojvodina prekršena prava pacijenta koji ima HIV\nBrunejski hoteli uklonjeni sa društvenih mreža zbog anti-gej zakona »